SAVETNICA PREDSEDNIKA: Sastanci na temu KiM teški, ali nikada u ovoj meri | Ekspres.net\nSAVETNICA PREDSEDNIKA: Sastanci na temu KiM teški, ali nikada u ovoj meri\nSavetnica za medije predsednika Srbije Suzana Vasiljević izjavila je da je sastanak Aleksandra Vučića i Ričarda Grenela bio veoma težak, ali nije mogla da saopšti detalje.\nOna je za TV Prva rekla da su Vučić i specijalni američki izaslanik za dijalog Beograda i Prištine prvih deset minuta sami razgovarali, a da im se potom pridružio direktor Kancelarije Vlade Srbije za Kosovo i Metohiju Marko Đurić.\n"Ono što je bilo čudno je da je prvi put predsednik sam pisao službenu belešku sa sastanka, jer je razgovor očigledno bio dosta težak i on juče nije bio voljan ni sa nama o tome da razgovara", rekla je Vasiljević.\nOna je navela i da se često dešava da sastanci budu teški kada je tema Kosovo, ali kako je dodala, nikada u meri da predsednik ne želi ni sa saradnicima da razgovara i da traži neko vreme da promisli na koji način da saopšti šta bi eventualno bilo rešenje za ono što je mogao da čuje od Grenela.\nGovoreći o sporazumu Albanije, Srbije i Severne Makedonije takozvanom "malom šengenu" ona je rekla da danas počinju razgovori ekspertskih timova po određenim tema, tako da bi u Ohridu za mesec dana bili predstavljeni određeni koraci.\nAleksandar Vučić sastanak Ričard Grenel specijalni izaslanik suzana vasiljevic\nMikroskop Čarlsa Darvina na aukciji: "O tata, pamtiću ovo ceo život"\nZnamo šta ćete raditi sledeće subote\nHoroskop: Šta koji znak voli da jede\nPreminula trudnica kojoj je savetovano da se ne vakciniše\nDvodnevna obustava rada advokata\nDa 59 glasova 73%\nNe 22 glasova 27%


NSinfo: Roditelji pred sudom - zbog bežanja sa časova\nRoditelji pred sudom - zbog bežanja sa časova\nNajviše prekršajnih prijava protiv roditelja dece koja beže sa\nčasova ove godine su podnele škole u Nišu, Beogradu, Pančevu i Malom Iđošu.\nU Malom Iđošu, koji ima samo tri škole, i to osnovne, podnete su subotičkom prekršajnom sudu čak 42 prijave, saznaju "Novosti". Poređenja radi, u Beogradu je podneta 41 i već su donete četiri pravosnažne presude. Četvoro roditelja osuđeno je na minimalnu kaznu od po 5.000 dinara, a maksimalan iznos je 100.000 dinara.\nNa stotine majki i očeva širom zemlje dobilo je pozive sudija za prekršaje jer se njihovi naslednici ne pojavljuju u učionicama. Apsolutni rekorder je Niš, gde se vodi 110 postupaka pred sudom na tu temu.\nSituacija se zaoštrila od kada je novi Zakon o obrazovanju obavezao škole da od 1. septembra pišu prijave protiv roditelja zbog izostanaka dece sa nastave. Do ove školske godine, time se bavila prosvetna inspekcija, a sada samo kontrolišu škole da li redovno prijavljuju đake i roditelje sudovima.\n"Inspekcije su godinama podnosile prijave, međutim, broj osuda protiv roditelja bio je mali, jer smo teško dolazili do okrivljenih. Često su u pitanju romske porodice koje menjaju adrese, pa poziv za sud ne može da im bude uručen. Postupci se privremeno prekidaju, a vremenom i zastare", navodi predsednik beogradskog Prekršajnog suda Milan Marinović i dodaje da su najčešće kazne bile opomene, ali da je bilo i novčanih kazni.\nKako dodaje, osnovne i srednje škole dužne su da pokrenu prekršajni postupak kada je reč o neopravdanim izostancima. Mnoge srednje škole, međutim, to ne čine, budući da je samo osnovna škola obavezna.\nZakon je predvideo sankcije i za uprave škola koje ne rade svoj posao - od 100.000 do milion dinara.\nU školama u Pančevu, koje je jedan od gradova gde ima najviše prekršajnih prijava, kažu, međutim, da deca ne izostaju sa časova ništa više nego u drugim gradovima.\n"Pančevci su među prvima počeli da primenjuju zakon, pa ispada da u našem gradu ima najviše dece sa neopravdanim časovima. Sigurna sam da nije tako", kaže direktorka pančevačke Tehničke škole "23. maj" Nataša Zečević.\nTvrdi da u njenoj školi nema problema sa prevelikim brojem neopravdanih časova, te da to rešavaju razgovorima, edukacijom i saradnjom sa roditeljima.


Izrada igraonica Srbija – Brze igraonice\nDečije igraonice postaju veoma popularan trend u Srbiji poslednjih godina. Primetili ste da je sve više igraonica koje nude kompletnu zabavu i druženje svim mališanima, kojima je to zanimljivo. Ukoliko i vi želite da napravite jednu igraonicu za vašu dušu, u kojoj će mališani iz kraja provoditi divne trenutke, naša firma vam je potpuno na usluzi. Mi se bavimo godinama izradom igraonica na teritoriji Srbije, a naše igraonice na daleko su poznate kao veoma zabavne, atraktivne i sasvim bezbedne. Dugogodišnje iskustvo u obavljanju ovog posla naučilo nas je da procenimo šta je to trenutno tržištu interesantno, na koji način možemo napraviti pravu oazu zabave i uživanja za svako dete u Srbiji, i kako da sve to lepo upakujemo da bude primamljivo i atkraktivno i roditeljima, koji treba decu da dovedu u tu igraonicu.\nKada se pominje izrada igraonica Srbija je i dalje tržište koje raste, koje dobija nove igraonice, ali i tržište kome je još igraonica potrebno. U izradi igraonica koristimo opremu samo proverenog kvaliteta, jer želimo da budete potpuno sigurni da su svi standardi bezbednosti ispoštovani. Sva oprema pažljivo se izrađuje u skladu sa zahtevima svakog klijenta, dizajnira se prema vašim željama i potrebama, a mi smo tu ukoliko bude potrebno da vas posavetujemo, da vam damo neke sugestije i predloge, neke ideje kako da napravite igraonicu za pamćenje. U našoj ponudi možete naći bukvalno sve elemente koje jedna igraonica treba da ima, ali ukoliko i vi imate neki predlog šta bi to novo moglo da se ubaci, mi smo tu za sve vaše ideje i sugestije. Naš zadatak je da se postaramo da sve vaše želje pretvorimo u realnost i da napravimo još jednu divnu igraonicu, koja će biti posećena i omiljena.\nBez obzira u kom delu Srbije se nalazite, mi dolazimo do vas. Obezbeđena je potpuna montaža svih elemenata igraonice, tako da ni o tome ne morate da brinete. Naši stručnjaci imaju dovoljno iskustva da svaki element igraonice montiraju brzo i jednostavno, a da svi standardi bezbednosti budu ispoštovani. Odlučite se za saradnju sa nama, jer smo provereno najbolji na tržištu, a nudimo i veoma povoljne cene izrade igraonica, tako da na jednom mestu imate sve što poželite. Vaše je da sanjate, da maštate, da smislite kako želite da igraonica izgleda, naše je sve ostalo, jer mi smo tu da vam pomognemo na svakom koraku u izradi igraonica.


Kipon - mali robot za osobe sa autizmom - Penzin\nPočetna Magazin Godine Tehnologija i obrazovanje Kipon – mali robot za osobe sa autizmom\nLaboratorija univerziteta Karnegi Melon razvila je robota koji radi sa osobama, naročito decom sa autizmom. Kipon (Keepon) može da razvije “ličnost”, da igra i da se smejulji, u cilju unapređenja komunikativnih sposobnosti i razvijanja interakcije.\n– Oni sa kojima smo ih testirali vole ih, pa čak i zagrle. Skoro da biste pomislili da je u njemu nešto više od mašine sa ugrađenim računarom – kaže robotičar Džim Ozborn, direktor Tehnološkog centra za kvalitet života Instituta za robotiku Karnegi Melon univerziteta.\nRobota je razvio diplomac univerziteta, Marek Mihajlovski, sa svojim mentorom profesorom Hideki Kozimom sa univerziteta Mijagi iz Japana.\nNa sajtu JuTjub snimak ovog robota kako pleše dostigao je veliku popularnost:


Natalija Trivić preuzela dužnost od Šeranića | Banja Luka 24 sata\nHome Vijesti Natalija Trivić preuzela dužnost od Šeranića\nNatalija Trivić preuzela dužnost od Šeranića\nNovoizabrani ministar prosvjete i kulture Republike Srpske Natalija Trivić poručila je danas da će intenzivno raditi na sprovođenju strateških ciljeva u oblasti obrazovanja i kulture.\n“Veoma je važno da povećamo obuhvat djece predškolskim vaspitanjem i obrazovanjem, što je naše strateško opredjeljenje u oblasti unapređenja ranog rasta i razvoja djece. Opredjeljenje Ministarstva prosvjete i kulture je i stvaranje boljih uslova za rad u svim školama i unapređenje kvaliteta vaspitno-obrazovnog procesa”, rekla je Trivićeva nakon što je preuzela dužnost od Alena Šeranića, koji je po ovlašćenju predsjednika Vlade obavljao tu funkciju.\nPrema njenim riječima, poseban akcenat biće stavljen na povezivanje privrede i srednjeg stručnog obrazovanja i dualnom sistemu obrazovanja, saopšteno je iz resornog ministarstva.\n“Većom povezanošću stručnog obrazovanja i tržišta rada stvoriće se uslovi za otvaranje novih radnih mjesta i smanjenje stope nezaposlenosti, što je veoma značajno za privredu Srpske”, navela je Trivićeva.\nTrivićeva je rekla da će posebna pažnja biti posvećena institucijama kulture, te razvoju saradnje u oblasti kulture sa zemljama u regionu, ali i predstavljanju kulture Srpske u svijetu.


Pao tender Montekarga vrijedan pola miliona - Vijesti.me\nKomisija za kontrolu postupka javnih nabavki poništila je tender Montekargo AD Podgorica vezano sa kupovinom i sukcesivnom isporukom eko dizela, a zbog niza utvrđenih nezakonitosti. Radi se, inače, o javnoj nabavci vrijednijoj od pola miliona eura koju je Državna komisija, u skladu sa odredbama novog Zakona, morala dodatno kotrolisati po službenoj dužnosti.\nKomisija je utvrdila da tenderska i druga dokumentacija za ovo javno nadmetanje nije bila usklađena u skladu sa Zakonom, te da je dovela ili je mogla dovesti „do diskriminacije ponuđača ili ograničenja tržišne konkurencije“.\nKako je predmet nabavke bila sukcesivna isporuka eko dizel goriva, Državna komisija je utvrdila da je naručilac bio dužan da se obrati Regulatornoj agenciji za energetiku, kao nadležnom organu, da se izjasni koje licence su ponuđači bili dužni da dostave u svojim ponudama. Međutim, Montekargo to nije uradio čime je prekšio član 63 Zakona o javnim nabavkama (ZJN).\nDržavna komisija je utvrdila, takođe, da naručilac sporne nabavke ni Odluku o pokretanju postupka javne nabavke nije donio u skladu sa ZJN.\nUtvrđeno je, takođe, da dostavljena dokumentacija u predmetnom postupku ne sadrži izjavu o postojanju ili nepostojanju sukoba interesa predsjednika i članova komisije za otvaranje i vrednovanje ponuda, čime su prekšene citirane zakonske odredbe koje se odnose na sprečavanje sukoba interesa na strani naručioca.\nKomisija je poništila u cjelosti tender Crnogorskog elektroprenosnog sistema (CEGS) u vezi sa postupkom javne nabavke za fizičko obezbjeđenje objekata-trafostanice CGES-a.\nUtvrđeno je, naime, da je naručilac sporne nabavke u pozivu ponuđačima predviđanjem da se stručno-tehnička i kadrovska osposoblenost dokazuje dostavljanjem jednog ili više dokaza, prekšio načelo ravnopravnosti iz člana 8. ZJN i na taj način ostavio mogućnost da ponuđači na različite načine to dokazuju. Takođe, Državna komisija utvrdila je da između dva poziva, onog iz tenderske dokumentacije i poziva ponuđačima objavljenom na veb sajtu Uprave za javne nabavke postoji više neusaglašenosti, zbog čega je tender i poništen.\nPoništen oglas i EKIP-a\nKomisija je po službenoj dužnosti poništila tender Agencije za elektronske komunikacije (EKIP) i poštansku djelatnost u vezi sa postupkom nabavke usluga fizičkog obezbjeđenja Glavnog kontrolno-mjernog centra i pristupne saobraćajnice na Dajbabskoj gori, na period od godinu dana.\nUtvrđeno je da tenderska komisija nije bila usaglašena sa ZJN što je dovelo ili moglo da dovede do diskriminacije ponuđača ili ograničenja tržišne konkurencije.


FEST prvi put u Cineplexx-u\nNajveći filmski festival u regionu, 44. FEST, biće održan po prvi put i u bioskopu Cineplexx UŠĆE Shopping Center, u periodu od 27. februara do 6. marta. Najzapaženija filmska ostvarenja biće dostupna posetiocima bioskopa Cineplexx u sedam različitih termina po ceni od 350 dinara po projekciji.\n10-02-2016 | 13:19 | Autor/Izvor: Naxi media\nFoto: Cineplexx/FEST promo\nU okviru programa festivala u bioskopu Cineplexx UŠĆE Shopping Center biće prikazano ukupno 56 filmova u 10 programskih celina, od kojih je čak 51 naslov premijeran. U Glavni program uvršteno je 19 filmova, od kojih će se sedam naći u takmičarskom programu i boriti za glavnu nagradu festivala Beogradski Pobednik. Internacionalni petočlani žiri odlučivaće o nagradama u kategorijama: najbolji film, scenario, režija, najbolja muška uloga i ženska uloga, kao i najbolji debi, dok će biti dodeljena i nagrada žirija.\nU istim kategorijama, nagrade će se dodeljivati i u nacionalnoj selekciji, u okviru koje će u bioskopu Cineplexx biti prikazano 15 filmova, od toga premijerno filmovi "Apofenija", "Otvorena" i "Paluba ispod Terazija". Od ove godine, u nacionalnoj selekciji nalaze se i ostvarenja čiji je manjinski koproducent Srbija.\nPlazma Festić je nova programska selekcija festivala za decu i tinejdžere, u okviru koje će biti prikazani filmovi "Julija i Alfa Romeo", "Poslednji vuk" i "Nove avanture Aladina". Posetioci bioskopa Cineplexx koji se odluče da pogledaju neki od ovih filmova imaće priliku da uživaju u dodatnim aktivnostima, ali i razgovoru sa rediteljem i glavnim glumcem filma "Julija i Alfa Romeo".\nNajveću pažnju onih koji su se odlučili da filmove Festa pogledaju u salama bioskopa Cineplexx privukla je fenomenalna Megi Smit i film "Dama iz dvorišta" u sklopu programske celine FEST 44, ali i naslovi "Lolo", "Moj kralj" i "Bez granica".\nKarte za 44. FEST su u prodaji na blagajnama bioskopa Cineplexx UŠĆE Shopping Center, dok kompletan program možete pogledati na sajtu www.cineplexx.rs.\nTagovi: bioskopski repertoar FEST Cineplexx UŠĆE Shopping Center\nOve subote, 23. oktobra u 18:55, uživo u Cineplexx UŠĆE Shopping Center bioskopu, iz Njujorka nam dolazi opera „Fire shut up in my bones“.


Tanjug 16. juna 2019. 16:01\nALEKSANDROVAC – Gran pri „Milosav Buca Mirković“ za glumačko ostvarenje šestog festivala “Bucini dani” pripalo je Hani Selimović za ulogu Dorine u predstavi “Tartif” Igora Vuka Torbice, u produkciji Srpskog narodnog pozorišta i Narodnog pozorišta Sombor.\n“Za razliku od muških, u dramskoj literaturi ženskih uloga ima manje, a Hana Selimović u ulozi Dorine spaja oba pola, izjednačivši ljudsku patologiju, strahove, zebnje i nemire”, konstatovao je žiri koji je radio u sastavu: Dušanka Stojanović Glid (predsednica), Andrej Šepetkovski i Đurđa Tešić.\nNagrada za produkciju „Milan Minja Obradović“ dodeljena je predstavi „Jami distrikt“ Milene Bogavac, u režiji Kokana Mladenovića (koprodukcija Centar za kulturu Tivat, Bitef teatar, Asocijacija MASZK Segedin, Think Tank Studio),jer je “podvig u gerilskim uslovima napraviti angažovanu predstavu, muzičko – scensko – glumački performans”.\n“Zlatno zrno” za najbolju mušku ulogu žiri je dodelio Marku Markoviću za ulogu Kleanta u predstavi „Tartif“, koji je “efektno,ekscentrično i nadahnuto pokazao umeće da se od svake uloge može napraviti virtuozna mentalna egzibicija koja ima umetnički pečat”.\nNajbolju žensku ulogu, prema oceni žirija, ostvarila je Tijana Marković u ulozi Elmire („Tartif“), uz obrazloženje da ona “nosi esenciju žene marionete, žene ispranog mozga sa lepezom malograđanskih odluka nametnutih od sistema vrednosti vođenih neslobodom”.\n“Zlatno zrno” za najboljeg mladog glumca/glumicu otišlo je u ruke Nine Nešković, koja u predstavi „Jami distrikt“ pokazuje “ekstremnu energiju kao u ekstremnim sportovima” zbog čega je, kako je istakao žiri, “ekstremna pripadnica nove glumačke gerile”.\nZa glumačku bravura, koja podrazumeva studiozan, koncentrisan, duhovno dinamičan i uzvišen smisao za istinu, nagrađena je Jelenua Ilić za ulogu Ona u predstavi „Režim ljubavi“ Tanje Šljivar u režiji Bojana Đorđeva (Atelje 212) koja je “stavlja u red glumica visoke estetike i talenta”.


Tanjug 8. marta 2021. 11:20\nPODGORICA – Zastupljenost žena u Vojsci Crne Gore je 14,7 odsto u odnosu na ukupnu brojnu strukturu, a njih gotovo 10 odsto je zastupljeno u strukturi profesionalnih vojnih lica, saopšteno je danas iz Ministarstva odbrane.\nNavodi se da taj resor snažno podržava veće učešće žena u sistemu odbrane. „Povećana je njihova motivacija za prijavljivanje u međunarodnim mirovnim misijama i operacijama. Imajući u vidu neophodnost ravnopravnog učešća u pozicijama odlučivanja, pozicioniranje žena na mestima donošenja odluka biće težnja u budućem periodu“.\nIz Ministarstva odbrane ističu da u prilog tome da je ovo moguće ostvariti govori i činjenica da se ženama u VCG pružaju mogućnosti obrazovanja, usavršavanja i karijernog razvoja u svim oblastima delatnosti Vojske.\n„Rodna perspektiva u Ministarstvu odbrane postala je deo svih politika i procesa u oblasti upravljanja ljudskim resursima i visoko je zastupljena na agendi Ministarstva, te ćemo i u narednom periodu biti dosledni partneri u promociji ciljeva Rezolucije Saveta bezbednosti Ujedinjenih nacija 1325 – Žene, mir i bezbednost, NATO politika, zakonskih regulativa i strateških ciljeva i pružiti puni doprinos u njihovoj realizaciji“, saopšteno je, između ostalog, iz resora odbrane.


Švedska konačno priznala da je pogrešila i da je na KOLENIMA: Kontroverzna taktika nije dala rezultate! - Objektiv\nNaslovna » Korona » Švedska konačno priznala da je pogrešila i da je na KOLENIMA: Kontroverzna taktika nije dala rezultate!\nŠvedska konačno priznala da je pogrešila i da je na KOLENIMA: Kontroverzna taktika nije dala rezultate!\nNordijska zemlja, čiji je ležeran pristup suzbijanju pandemije privukao pažnju celog sveta, od petka je registrovala 17.265 novih slučajeva\n• 08:59 • 27.11.2020. • 27.11.2020.\nGreta Tunberg u centru pažnje i u 2021. godini, evo gde je sada OSVANULA (FOTO)\nVAŽNO za naše građane u Švajcarskoj: Srbija skinuta sa “crvene liste”


Kako nam je sam Bojan objasnio, njegova radnja potpada pod eksproprijaciju koja je omogućena leks specijalisom, ali on još nije dobio rešenje o njoj. Ipak, na vratima automehaničarske radnje redovno se pojavljuju ljudi koji se predstavljaju kao deo gradske vlasti i koji mu prete, ucenjuju ga i zastrašuju kako bi napravio dogovor sa njima o predaji prostora.\nPoluinformacijama, lažima i podmetačinama pokušavaju da ga ubede da će ostati bez ičega ako ih ne posluša. Nude mu da se, uz proviziju, dogovori sa njima van procesa eksproprijacije. Po Bojanovom svedočenju, mnogi ljudi koji su imali objekte na području Savskog amfiteatra su se povinovali i povukli u strahu za svoju imovinu i život.\nZbog čega se gradskoj vlasti žuri da ljude kao što je Bojan izbace na ulicu bez adekvatnog obeštećenja? Ako su već, protivno svakoj logici, doneli zakon koji omogućava eksproprijaciju za komercijalne projekte, zašto se ne drže njega? Ko su uostalom ljudi koji u ime grada vrše pretnje i pritiske?\nJedan od ljudi o kome je inicijativa Ne davimo Beograd već pisala je i nezvanična desna ruka Siniše Malog za prljava pitanja Beograda na vodi – izvesni Danilo Jerinić. Prema zvaničnim informacijama, za Gradsku upravu grada Beograda radio je u periodu od jula 2014. do oktobra 2015. godine i to na “privremenim i povremenim poslovima”, najpre kao vozač, a kasnije kao ispomoć operaterima u rešavanju zahteva, odnosno na koordinaciji poslova direktne komunikacije sa građanima. Komunikacije pretnjama, ucenama i ponudama “koje se ne odbijaju”. Mi smo ga kao predstavnika Beograda na vodi nedavno sreli na na prezentaciji Studije o proceni uticaja na životnu sredinu izgradnje “Kule Beograd”, koja je usvojena protivno propisima i iza leđa građana. U kom svojstvu, po čijem nalogu i za čiju korist ovaj jurišnik vladajuće partije raščišćava teren i ugrožene građane lišava i ono malo prava koje su im predviđene skandaloznim leks specijalisom?\nIzgleda da su bahati nasilnici na vlasti spremni na sve kako bi iscedili do poslednjog dinara ljude koji im se nađu na putu. A posebno su beskrupolzni u ovom poslu gde ljude koji ne podležu ucenama više ne štite ni policija ni zakoni.


BANJALUKA, Ministar finansija i trezora BiH Vjekoslav Bevanda rekao je da stranke koje su bile protiv izmjena Zakona o akcizama treba da objasne građanima BiH kolika će korist biti od njihove “populističke priče da će doći do enormnih poskupljenja”, ali i kolika je šteta što neće biti pokrenuti građevinski radovi i domaća preduzeća.\nBevanda je naveo da od izmjena Zakona o akcizama zavisi nastavak izgradnje putne infrastrukture i projekata vrjednih oko milijardu KM.\nOn je podsjetio da je Uprava za indirektno oporezivanje BiH 4. oktobra ponovo uputila Nacrt izmjena Zakona o akcizama u proceduru, kako bi ovaj posao bio doveden do kraja.\n“Ponudili smo rješenje koje je bilo na fonu potpisanog dogovora dvoje entitetskih premijera. Većinom glasova ostali smo pri prijedlogu da akcize na gorivo budu povećane za 15 feninga i usvojene su izmjene pratećih zakona. Poznato je i ko je to do sada podržavao u parlamentu BiH, ali, nažalost, bilo je malo ruku da se to izglasa”, rekao je Bevanda za “Glas Srpske”.\nOn kaže da predsjedavajući Savjeta ministara BiH Denis Zvizdić treba da odgovori na pitanje zašto je ranije podržavao prijedlog izmjena ovog zakona, a sada ga ne upućuje u parlamentarnu proceduru i ne podržava.\nBevanda je rekao da mehanizam koordinacije mora da se poštuje, jer bez toga neće biti moguće sprovoditi odluke koje se donose njegovom primjenom.\n“Ako želimo da na našem evropskom putu budu donošene odluke i rješenja prihvatljiva i sprovodiva na svim nivoima vlasti u BiH, onda se mehanizam koordinacije mora poštovati”, poručio je Bevanda.\nOn je naveo da je dokument okvirnog budžeta institucija BiH za narednu godinu upućen na usvajanje Savjetu ministara, što prethodi usvajanju nacrta tog budžeta.\n“Očekujem da će na dnevnom redu, osim seta zakona o akcizama, biti i ovaj dokument, a potom i budžet za iduću godinu kako bi bio usvojen do kraja godine. I iduće godine institucijama BiH na raspolaganju biće 950 miliona KM”, naveo je Bevanda.\nOn je rekao da je aktuelni saziv Savjeta ministara BiH dobro počeo.\n“Ali, izgleda, nismo svi imali iste ciljeve, jer su neki radili sve što vodi evrointegracijama i zadatim reformama, a neki su se više bavili unutrašnjim razmiricama”, naveo je on. Glas Srpske\nTagovi: bevandasavjet ministara bihvaznozakon o akcizama\nKomentari na članak: Bevanda: Protivnici zakona o akcizama da objasne svoje populističke priče\n30.10.2017 u 11:41\nNe kontam zašto bi oni obašnjavali što vi ne objasnite kako bi to nama bilo bolje sa akcizama i đe su pare koje su dosad izdvojene\n30.10.2017 u 17:00\nBedak, za kaj se bum srdil? Tvoje peneze tvoja briga, naši dinari naša briga! Ugasi svjetlo u hiži kad bum išel u EU. Mi ostajemo ovdje.!


Opština poklonila kolica za bebe roditeljima sa Palilule - www.lobi-info.rs\nSuzana P. 13. marta 2019., 11:45 3.2k Views\nOpština Palilula, kako njeni čelnici navode, podržava populacionu politiku u Beogradu i u čitavoj zemlji i trudi se da da svoj doprinos i pomogne mladim roditeljima.\nGrad Beograd se bavi time da pomogne i porodiljama i deci i ovo što Opština Palilula radi je samo jedan doprinos toj zajedničkoj politici koju vode Opštine i Grad Beograd.\nU toku jučerašnjeg dana, parovima koji su krajem prošle i početkom ove godine postali roditelji, dodeljeno je 250 kolica za bebe. Sredstva za kolica su odvojena za ovu namenu iz gradskog budžeta, i na taj način se nastavlja borba za što veći broj dece.\nNekim roditeljima je ovaj poklon simboličan, drugima mnogo znači i olakšava budžet, ipak, svi roditelji se slažu u tome da je podrška bitna i lepa.\nPredsednik Opštine zahvalio je gradonačelniku grada što podržava akciju Opštine Palilula i istakao da prisustvo gradonačelnika ima simboličnu poruku.\n–Hvala vam što ste došli da ispratite ovu akciju i što brinete o najmlađim sugrađanima, jer je to naša budućnost, naša energija i to je nešto u šta treba da ulažemo da bismo imali jaku i snažnu Srbiju – poručio je Predsednik Opštine.\nOpština očekuje da će se na njenoj teritoriji ove godine roditi oko 1500 beba, pa ima u planu da roditeljima pokloni isti broj kolica za bebe. Tako da će se besplatna dodela kolica za bebe na opštini Palilula nastaviti i za bebe koje nam tek dolaze.\nPrethodna objava Od sutra saobraćajna policija u pojačanoj kontroli!\nSledeća objava Dobrovoljno davanje krvi u Borči


► Aleksić: Sudu sam predočio nove dokaze o povezanosti Andreja Vučića i\nPotpredsednik Narodne stranke Miroslav Aleksić izjavio je danas da je pred sudom izneo dokaze o vezama Andreja Vučića, kao i ljudi bliskih bratu predsednika Srbije, sa uhapšenim Predragom Koluvijom, vlasnikom poljoprivrednog dobra "Jovanjica" na kojem je pronađena velika količina marihuane.\nU saopštenju Narodne stranke navodi se da je Aleksić nakon pripremnog ročišta pred Prvim osnovnim sudom u Beogradu po tužbi koju je protiv njega podneo Andrej Vučić, novinarima pokazao fotografije za koje tvrdi da dokazuju vezu Koluvije i predsednikovog brata.\n"Na fotografijama se vide Andrej Vučić i predsednik opštine Stara Pazova Đorđe Radinović, zvani Džokej, kao i Nedeljko Kovačević, direktor Uprave za izgradnju Vojvodine, i gradonačelnik Novog Sada Miloš Vučević. 'Jovanjica' je u Staroj Pazovi i opština je pružala Koluviji podršku za infrastrukturu", rekao je Aleksić.\nAleksić je pokazao i fotografiju Kovačevića sa Koluvijom i funkcionerom SNS-a Zoranom Babićem tokom posete "Jovanjici", kao i zajedničku fotografiju potpredsednika Skupštine Vojvodine Damira Zobenice i Andreja Vučića iz Zrenjanina.\n"Zobenica je jedan od prvih operativaca i čovek od možda najvećeg poverenja porodice Vučić za teritoriju Vojvodine. Zobenica sa Andrejem Vučićem obilazi Vojvodinu i kontroliše sve poslove. Vučić, Koluvija i ljudi koji ih povezuju su se pojavljivali na istim mestima. Bitan šraf je ministar poljovprivrede Branislav Nedimović, jer je ministarstvo koje vodi izdalo 'Jovanjici' dozvolu za uzgoj industrijske konoplje", rekao je Aleksić.\nAleksić je pokazao fotografiju na kojoj su Vučević, Nedimović, Zobenica i Andrej Vučić.\n"Vučićeva tužba je pokušaj zastrašivanja, ali im to neće uspeti. Neće me zastrašiti ni time što je Agencija za borbu protiv korupcije baš sada pokrenula ispitivanje moje imovine od 2010. godine. Ohrabujem ih da svu moju imovinu detaljno istraže, ali ću gledati da li će Agencija utvrđivati i poreklo imovine ljudi koji osam godina razaraju i pljačkaju državu", rekao je Aleksić.\nAleksić je naveo da je četiri meseca od otkrivanja slučaja "Jovanjica", "jasno da je stvorena histerija čiji je cilj da se braća Vučić na svaki mogući način 'operu' od tog slučaja", što pokazuju, kako smatra, lažna krivična prijava Miloša Vučevića protiv Vučića i izjava inspektora Slobodana Milenkovića koji je kao u kriminalističkim filmovima u kameru rekao da Vučići nisu povezani sa "Jovanjicom".\n"Nema dileme da je država uključena u projekat uzgajanja marihuane na najvećoj plantaži u Evropi, što je priznao i sam predsednik Srbije Aleksandar Vučić kada je prstom uperio u policiju, vojsku i BIA", rekao je Aleksić.\nAleksićev branilac Borivoje Borović rekao je da je odbrana na pripremnom ročištu zatražila da se proveri koga je vlasnik "Jovanjice" Predrag Koluvija pozvao telefonom prilikom hapšenja.\n"Po proceduri, policija prilikom hapšenja uhapšenom oduzima telefon, ali mu daje službeni telefon sa kojeg može da pozove jednu osobu. Moramo da proverimo koga je Koluvija tada pozvao", rekao je Borović.\nNaveo je da je odbrana tražila i da budu saslušani svi policijski inspektori i da budu proverene sve službene beleške kako bi se proverio tok postupka i da se utvrdi sa kim je Koluvija bio u kontaktu, "jer je sa nekim morao biti u kontaktu".\nAleksić (Narodna stranka): Opstanak Udružene opozicije nije doveden u pitanje\nOpstanak Udružene opozicije Srbije (UOS) nije doveden u pitanje jer se okupila oko zajedničke ideje borbe za stvaranje uslova za što skorije održavanje fer i slobodnih izbora, izjavio je...\nAleksić: Ni naredni izbori neće biti prihvatljivi uz politički ambijent kakav je danas


Crtanje figure - Entoni Rajder - Leo commerce\nPočetnaProdavnicaAkcija - januar 2022.Istorija i umetnostCrtanje figure – Entoni Rajder\nCrtanje figure – Entoni Rajder\nSavremeni pogled na klasičnu tradiciju\nCrtanje figure - Entoni Rajder količina\nNapredni kurs ove knjige počinje skiciranjem, vežbom posmatranja i uspostavljanje oblika figure. Zatim se nastavlja konturom, finim iscrtavanjem linija koje predstavlja siluetu figure. Poslednji korak je tonski rad u unutrašnjosti konture, kada se oblikuju svetlost i senka da bi stvorili iluziju forme.\nPosebna poglavlja istržuju teme koje su bitne za ovaj metod, stav, koji izražava osećaj žive energije u figuri. Svetlost, koja uveliko odeđuje kako vidimo model. Formu, koja prenosi obim i masu figure. Primeri korak po korak i specijalni saveti, predstavljaju praktični vodič kroz celu knjigu.


POLICAJAC PRIMIO 80.000 EVRA DA UKLONI DOKAZE UBISTVA JELENE MARJANOVIĆ: Pustio meštane da unište mesto zločina, telo spustili na travu umesto na najlon\nIstraga o ubistvu pevačice od samog starta je rađena traljavo. Kada je telo pronađeno, mesto zločina nije zaštićeno, već je njim prodefilovala horda ljudi. Policajci, novinari, radoznali meštani gazili su unaokolo i uništili teren na kojem je trebalo naći dokaze koji bi mogli biti ključni.\nNova saznanja ukazuju da se to nije desilo slučajno, već da se radi o dobro osmišljenom planu!\nPROČITAJTE: Uhapšen Dragoje Milinković iz Priboja! Došao na poligraf zbog ubistva Jelene Marjanović, pa završio u zatvoru?!\nOsim mesta zločina, propusti su pravljeni i kasnije. Kada je nađeno Jelenino telo, leš nije spušten na najlon, kako se to radi, već na travu, što je dovelo do kontaminacije bioloških tragova.\nKuća Marjanovića nije odmah pretresena, već tek nekoliko dana kasnije, a uviđaj nisu radili forenzičari Nacionalnog kriminalističko-tehničkog centra MUP, već obični inspektori.\n(BalkansPress / Izvor: Kurir.rs, Informer)


The Witcher 3 dobio Enhanced Edition mod koji iz korena menja sistem borbi i alhemije - PLAY!\nThe Witcher 3 dobio Enhanced Edition mod koji iz korena menja sistem borbi i alhemije\nIako smo još uvek daleko od zvanične The Witcher 3 Enhanced edicije, pošto je CD Projekt Red zauzet radom na Cyberpunk 2077, verni fanovi ne čekaju već su uzeli stvar u svoje ruke i napravili su Enhanced Edition mod koji donosi velike izmene u borbenom sistemu i alhemiji.\nGeralt sada napreduje kroz samu borbu i korišćenje brzih i teških napada, kraftovanja, tako da će u odnosu na ono što igrač najviše koristi dobijati i najviše talent poena, ako najviše vrši brze napade, u tom delu će biti najbolji i imati najviše umeća.\nI to je samo delić velikih promena koje očekuju igrače. Mod se može besplatno preuzeti sa sajta Nexus mods, i predstavlja bitan povod da se The Witcher 3 pređe po ko zna koji put.\nRelated Items:alchemy, CD Projekt Red, combat, enhanced edition, Mod, nexus mods, promena, The Witcher 3


Okrugli stol “Osnaživanje i rehabilitacija osoba sa inveliditetom u BiH”\nSavez za podršku osobama sa inteletualnim poteškoćama FBiH-Sumero implementira projekat “Osnaživanje i rehabilitacija osoba sa invaliditetom u BiH.” Cilj ovog projekta je poboljšanje usluga socijalne zaštite za osobe sa invaliditetom u BiH kroz uspostavu centara za osnaživanje i rehabilitaciju širom BiH.\nDa bi se unaprijedio i modernizovao sistem pružanja servisa podrške za osobe sa invaliditetom, u Sarajevu je 25. i 26. februara 2015. godine, organizovan okrugli sto na pomenutu temu, gdje je na poziv organizatora učešće uzela i JU CSR Tešanj, kao ustanova koja se duži vremenski period bavi ovom problematikom na području općine Tešanj. Read the rest of this entry »\nIzgradnja kuće za Spahić Zaima u Čaglićima (Tešanj)\nOpćinska organizacija Crvenog polumjeseca Tešanj u saradnji sa JU CSR Tešanj realizovala je akciju izgradnje stambenog objekta za invalidno lice Spahić Zaima iz sela Čaglići, Općina Tešanj.\nIzgradnja ove kuće je jedan od primjera dobre saradnje ove Ustanove sa nevladinim sektorom koja taraje dugi niz godina a sve s ciljem zadvoljstva krajnih korisnika.\nProjekat “Od početka zajedno”\nJU Centar za socijalni rad Tešanj realizuje projekat „Od početka zajedno”, finansiran od strane Federalnog ministarstva za rad, socijalnu politiku i izbjeglice, koji ima za cilj pravovremeno pružanje stručne podrške roditeljima male djece sa već utvrđenim razvojnim teškoćama ili s rizikom za njihovo nastajanje.\nZahvaljujući stručnoj podršci, mala djeca koja imaju potrebu za posebnom podrškom postaju mnogo sposobnija za učenje, njihovi roditelji kompetentniji za vaspitanje svoje djece i cijela porodica postaje bolje socijalno integrisana. Ovakav način rada u svijetu uglavnom stoji iza naziva “rana intervencija”. Read the rest of this entry »\nInkluzija djece s posebnim potrebama Općine Tešanj – Podrška aktivnostima „Dnevni boravak za djecu i omladinu s posebnim potrebama Tešanj“\nProjekat „Inkluzija djece i omladine s posebnim potrebama„ općine Tešanj, koji je realizovan u okviru UNICEF-ovog krovnog projekta Jačanja sistema socijalne zaštite i inkluzije djece u BiH, (mali grantovi), u periodu od 1.11.2014. -31.01.2015. godine, imao je za cilj da unaprijedi usluge za djecu sa smetnjama u razvoju. Akcenat u ovom projektu je stavljen na logopedske tretmane, kao poboljšanje pružanja usluga postojećih aktivnosti navedenoj kategoriji djece.


Foto: Vladimir Stojaković | Tomaz Beluči, nekada 21. teniser svijeta: Kao Brazilac moram znati nešto o fudbalu\nMaja Predragović 12.09.2018 08:10\nBrazilac Tomaz Beluči, nekada 21. teniser svijeta i učesnik ovosedmičnog ATP čelendžera Srpska open u Banjaluci, istakao je da je ponosan što je skoro 10 godina bio u top 100, ali i govorio o Novaku Đokoviću, dopingu i koliko mu znači fudbal.\nBeluči, koji je ove godine pokvario rang jer nije igrao pet mjeseci, pokušava u gradu na Vrbasu da osvoji vrijedne bodove i napreduje na ATP rang-listi, na kojoj je 274.\n"Iskreno, ranije nisam ni čuo za čelendžer u Banjaluci jer u ovo vrijeme obično igram US open i turnire na brzim podlogama. Odlučio sam da dođem jer imam priliku da dobro odigram ovdje i ponuđena mi je vajld karta, ali kako sam prošle sedmice napravio dobar rezultat, došao sam na turnir sa specijalnom pozivnicom", rekao je Beluči.\nRazlog pada na listi jeste suspenzija zbog doping testa:\n"Uzeo sam neke vitamine iz laboratorije, koji su kontaminirali moj ogranizam. Naravno, dokazano je da nije bila moja greška, ali morao sam biti odsutan pet mjeseci sa terena. Imam tim, nutricioniste, doktore, koji vode računa o tome šta konzumiram, ali kada želite da uzmete neke vitamine, mora se posebno obratiti pažnja. Osoba koja je bila odgovorna za to je napravila veliku grešku jer nije obratila pažnju na to koje vitamine mi daje. Sada sam ponovo na terenu, borim se za što više pobjeda, za bodove i nadam se da ću da igram još dvije-tri godine i da se vratim u top 100, možda i u top 50 nakon dugo vremena."\nNa kojoj će biti poziciji nakon Banjaluke, vidjećemo, a zanimljivo je da Tomaz ne zna ko su mu potencijalni rivali na turniru. Žrijeb nije ni gledao, jer, kako kaže, ne voli to da radi i pogleda samo ko mu je naredni rival. Argentinac Pedro Kačin mu je juče bio prvi rival na turniru u BiH (Beluči slavio 7:6(2), 6:1), koju je prvi put posjetio.\n"Ovo je moj prvi dolazak u BiH. Volim da upoznajem različite zemlje i gradove i drago mi je što sam u Banjaluci. Grad mi se čini lijep, Teniski klub Mladost takođe izgleda lijepo i nadam se da ću imati dobru sedmicu i da ću dobro igrati. Moj osnovni cilj je da igram svoj najbolji tenis kako bih stekao što više samopouzdanja, a dobri rezultati će me vratiti na velike ATP turnire", rekao je tridesetogodišnji teniser.\nBeluči je profesionalnu karijeru počeo 2005. godine, osvojio je četiri ATP titule, te bio na korak do ulaska među 20 najboljih igrača svijeta.\n"Veoma sam ponosan na to što sam skoro 10 godina bio u top 100, što sam igrao osam ATP finala i što sam bio 21. igrač svijeta. To su zaista dobra dostignuća. S obzirom na to da u Brazilu nemamo toliko dobrih igrača, za jednog Brazilca biti u top 100 je sjajan rezultat", rekao je Beluči, dodajući da nije lako ući u top 100, ali ni održati se u tom krugu koji omogućava igranje na jačim turnirima.\nJedan Brazilac je bio i broj 1 - legendarni Gustavo Kirten, grend slem šampion i osvajač 28 titula (20 u singlu, osam u dublu).\n"Guga je bio moj idol. On je idol svim teniserima u Brazilu i on je najobožavaniji teniser u Brazilu", kaže Beluči i nastavlja priču o svojim počecima i kako je u zemlji fudbala počeo da trenira tenis.\n"U Brazilu svi igraju fudbal, pa sam i ja kao dijete igrao, ali nisam bio tako dobar u tom sportu. S obzirom na to da su moji roditelji rekreativno igrali tenis, oni su me inspirisali da počnem trenirati i to je bio moj put", rekao je Brazilac.\nPriznaje da iako je Brazilac fudbal ne prati previše, ali navija sa Palmeiras.\n"Kao dijete sam volio da idem na stadion i da gledam utakmice. Sada ne pratim mnogo fudbal, nemam ni vremena, ali kao Brazilac moram da znam ponešto o fudbalu. Nemam omiljenog fudbalera, imamo mnogo dobrih igrača", kaže Brazilac, koji zna za Dejana - Ramba Petkovića, srpskog fudbalera koji je ostavio važan trag u brazilskom fudbalu:\n"Petković je veoma dobar igrač, mnogi Brazilci ga vole. Zaista je napravio dobre rezultate."\nIpak, jednog Srbina zna mnogo bolje - to je jedan od najboljih tenisera ikada - Novak Đoković, s kojim se sastao šest puta i isto toliko puta izgubio.\n"Novak se vraća na svjetsku scenu (nakon povrede i nešto lošijih rezultata) i može ponovo postati broj 1 jer igra jako dobro. Igrao sam nekoliko puta s njim, nisam ga pobijedio, ali dobro smo se borili u Rimu, Madridu, Montrealu...", rekao je Tomaz Beluči.\nTipsarević siguran u Stokholmu za pobjedu poslije tri mjeseca\nZverev: Želim da poslije Rodžera, Rafe i Novaka tenis ostane u dobrim rukama\nDžumhur preko Ofnera do turnira u Moskvi\nMedvedev pokorio Šangaj\nZverev i Medvedev za titulu u Šangaju\nMedvedev u šestom uzastopnom finalu\nZverev bolji od Federera za polufinale Šangaja


Lešić: "Potrebno je da odigramo bez opterećenja" 24.05.2017.\nKošarkaši Mega Leksa će u četvrtak 25. maja nastaviti takmičenje u Mozzart Super ligi, kada će u okviru 11. kola u Sremskoj Mitrovici dočekati lidera na tabeli Crvenu zvezdu mts. Meč je umesto prvobitnih 19 časova, odlukom KLS-a pomeren za 19:30 istog dana. Izabranici Dejana Milojevića posle odigranih 10 kola imaju skor 6-4 i nalaze se na 4. mestu koje vodi u plej-of Super lige i donosi plasman u ABA ligu naredne sezone. Trener Mega Leksa Dejan Milojević na ovom meču zbog povrede najverovatnije neće moći da računa na Vlatka Čančara.\n"Očekuje nas izuzetno teška utakmica protiv Crvene zvezde koja je prvi favorit takmičenja. Potrebno je da odigramo bez opterećenja i da pokušamo da nastavimo u istom ritmu kao do sada. Želimo da se prikažemo u što boljem svetlu. Neće biti lako, ali pokušaćemo da iskoristimo svaku priliku koja nam se ukaže na ovom meču" - izjavio je Lešić.\n"U četvrtak dočekujemo Zvezdu o čijim kvalitetima je izlišno govoriti. Mi smo serijom dobrih mečeva i pobeda, uspeli da se podignemo iz teške situacije u kojoj smo bili. Sa Zvezdom smo ove sezone dva puta odigrali dobre mečeve i nadam se da će i u četvrtak biti tako. Za šta će to biti dovoljno na kraju, videćemo" - izjavio je Milojević.


NEVEROVATAN PODATAK - Zvezda ruši rekord star 22 godine!? - Sportske.net\nNEVEROVATAN PODATAK - Zvezda ruši rekord star 22 godine!?\nSve su prilike da će aktuelni šampion Srbije srušiti rekord iz 1996. godine koji je godinama delovao kao nedostižan.\nFoto: Epa/Nebojša Paraušić\nKatanac na blagajne - Rasprodata "Marakana"!Zvezda ima još jednog protivnika od 200 miliona!"Zmija" u Ljutice Bogdana, hoće li biti karata za sve ove ljude!?Zvezda - Jedan se vratio treninzima, drugi još van strojaZvezdi malo jedna "Marakana"!\nPovratak Crvene zvezde na evropsku scenu omogućio je navijačima ovog kluba da ponovo osete ponos i da kao nekada uživaju u veličanstvenoj atmosferi beogradske "Marakane" na međunarodnoj sceni.\nNakon plasmana u Ligu Evrope i prezimljavanja u Evropi usledio je najveći uspeh kluba posle Barija, pa zbog toga ne čudi što će rekord iz 1996. godine najverovatnije biti srušen.\nDanas su u slobodnu prodaju pušteni paketi ulaznica za mečeve u Ligi šampiona, iz kluba je "Blicu" potvrđeno da je broj ljudi koji je trebovao karte veći od dosadašnjeg rekorda.\nPre nešto više od 20 godina za duel Crvene zvezde i Barselone u Kupu pobednika kupova trebovano je oko 800.000 karata, a poslednje informacije govore da je ovoga puta bilo skoro milion trebovanja!\nJasno, ovde se radi o paketu karata za tri meča ali to ne menja ništa u pogledu konstatacije da za duele Crvene zvezde u Ligi šampiona vlada nezapamćeno interesovanje.\nProdaja preostalih paketa karata počela je jutros u deset časova, a svima je jasno da će oni biti razgrabljeni do kraja dana i da pojedinačnih karata za duele sa Napolijem, Liverpulom i Pari Sen Žermenom neće biti.\nPrvi meč u Grupi C Lige šampiona Crvena zvezda igra 18. septembra protiv Napolija, a evo kako izgleda kompletan raspored crveno-belih u elitnom takmičenju.


Mnogim poljoprivrednicima iz Knića poplave odnele celokupni rod\nU opštini Knić od poplava je stradalo više od 1.200 hektara obradivih površina. Pod vodom su ostale povrtarske i ratarske kulture, krmno bilje ali i voće poput jagoda i borovnica. Mnogim poljoprivrednicima iz Knića bujični potoci su odneli celokupni ovogodišnji rod a rok za prijavu štete opštini je u narednih mesec dana.\nMilijana Nikolić iz sela Guberevac kod Knića bavi se već deset godina povrtarstvom. Sve što je imala uložila je u savremenu tehnologiju proizvodnje, kvalitetan rasad, folije i sistem kap po kap, a sada je ostala bez celokupnog ovogodišnjeg roda paprike, graška i krompira. Kako kaže izlivanje Gruže i njenih pritoka je višedecenijski...


Folić: Forum dobra prilika za razmenu iskustava BGD i BL\nTanjug 7. decembra 2018. 14:24\nBANJALUKA – Iako postoji ogromna razlika u veličini Beograda u Banjaluke, problemi su im zajednički i upravo je poslovni forum “Republika Srpska – Srbija” dobra prilika za razmenu iskustava ta dva grada, izjavio je danas gradski urbanista Milutin Folić.\n“Svi se borimo i za investitore, ali i za to da naši gradovi počnu da se razvijaju kao evropske metropole, odnosno u duhu ekoloških kriterijuma koji su već postavljeni u svetu”, rekao je Folić.\nNaveo je da je delegacija grada Beograda, u kojoj su i predsednik Skupštine grada Nikola NIkodijević i pomoćnik gradonačelnika Andreja Mladenović, na forumu predstavila pravce razvoja Beograda.\n“Predstavili smo jasnu stratešku viziju da se Beograd spušta na reke, da se industrija izmešta iz centra grada i da se omogući što bolje kretanje pešaaka, biciklista, kao i bolje kretanje javnog gradskog prevoza”, rekao je Folić.\nKako je dodao, na forumu su predstavljene investicije u javnu infrastrukturu, među kojima beogradski metro, ali i privatne investicije koje su neophodne da bi javna infrastruktura imala iz čega da se finansira.\nFolić je rekao da je Beograd u prethodnih nekoliko godina postavio veoma jasne ciljeve i naveo da je usvojeno više od 200 planova detaljne regulacije što je, kako je dodao, otvorilo vrata velikim investicijama.\n“Novac koji dobijamo od investicija ulažemo u infrastrukturu, uređenje grada, objekte kulture i sve ono što podiže nivo kvalitet života naših sugrađana”, dodao je Folić.\nOn je u okviru foruma „Republika Srpska – Srbija“ govorio na prezentaciji potencijala za ulaganje u lokalne samouprave Republike Srpske i Srbije.


Volonterski centar Vojvodine – Strana 8 – Volonterski Centar Vojvodine\nI ove godine SCI Nemačka u saradnji sa SAVA radnom grupom SCI mreže organizuje trening za kamp koordinatore namenjene učesnicima iz Nemačke i sa Balkana. Želiš da naučiš kako da vodiš kamp, a još uvek nisi imao/la priliku za to? Iskoristi ovu priliku, jer je kampova kojima trebaju koordinatori na pregršt! 🙂 Više informacijama o …\nO projektu ,,Klijalište solidarnosti“\nKlijalište solidarnosti je projekat koji sprovodi Volonterski centar Vojvodine u saradnji sa Gradskom upravom za sport i omladinu Grada Novog Sada. Ideja humanitarne akcije koju sprovodimo u okviru projekta je da se ponudi solidarni obrok socijalno ugroženim građanima, čime širimo solidarnost među građanima, a istovremeno nekome olakšavamo i ulepšavamo dan. Princip koji koristimo je veoma …\nCall for Participants: International Study Session on Gender, 12 – 17/02/2019, Tirana, Albanija\nU okviru projekta Gendered realities, koji će biti sprovođen od strane Service Civil International (SCI), organizovan je International Study Session on Gender, koji će biti održan u Tirani (Albanija), od 12. februara do 17. februara 2019. godine. Poziv za učesnike i sve relevantne informacije možeš pronaći na ovom linku. Rok za prijavu je 13. januar! Ukoliko …\nDugoročno volontiranje u Danskoj: Brenderup Højskole\nInteresuje te održivi razvoj, organizovanje sportskih i interkulturalnih aktivnosti, kreativni rad u kancelariji (fotografisanje, pravljenje brošura itd) i, pre svega, dopada ti se ovako šarenolika volonterska pozicija? 🙂 Prijavi se na dugoročno volontiranje u Danskoj u okviru projekta Brenderup Højskole, gde ćeš od marta 2019. do januara 2020. imati prilike da iskusiš čari volonterskog angažmana, u …\nComfortable in my own skin – pismo EVS volontera\nProšlo je skoro dva meseca otkako je Aleks, naš EVS volonter iz Portugala napustio Novi Sad i vratio se u svoj rodni grad, Aveiro. On nam je poslao kratko pismo u kome se osvrće na svoj EVS projekat i deli sa nama kako je to iskustvo uticalo na njega i kuda ga život dalje nosi. …\nZainteresovan/a si za temu volontiranja, imaš preko 18 godina, sposoban/na si da komuniciraš i radiš na engleskom i imaš želju za diskusijama na sledeće teme: kako volontiranje može biti podrška društvenih promena i kako da se suočimo sa svakodnevnim nasiljem. Ukoliko su odgovori na sva ova pitanja DA, onda je ovo pravi poziv za tebe! …\nPoslednja faza projekta „Snaga na mestu”, koji smo u proteklih 4 meseca sprovodili na teritoriji Vojvodine, polako se privodi kraju. Cilj održane obuke za organizovanje volonterskih i aktivističkih akcija je urodio plodom, te smo sa zadovoljstvom ispratili održavanje dve lokalne aktivnosti koje su se u Irigu i Sremskoj Mitrovici desile protekle nedelje, i to kao …\nSubota 10. novembar prošla je radno za tim Volonterskog centra Vojvodine! 🙂 Tog dana održali smo dve obuke za volontere u omladinskom OK klubu u sportsko-poslovnom centru SPENS u Novom Sadu. Tema obuka je bilo osnaživanje mladih za organizovanje lokalnih volonterskih aktivnosti, jedna sa fokusom na širenje solidarnosti u Novom Sadu, a druga …\nPrezentacije u okviru projekta „Snaga na mestu“\nU okviru projekta ”Snaga na mestu” u proteklih nekoliko nedelja realizovali smo posete 4 lokalne zajednice u saradnji sa našim partnerima Kancelarijama za mlade i udruženjima u Beloj Crkvi, Irigu, Sremskoj Mitrovici i Tavakutu. U svakom od ovih divnih mesta održali smo prezentaciju o radu Volonterskog centra Vojvodine, projektu ”Snaga na mestu” i svim planiranim …


Pandemija virusa korona neminovno je obeshrabrila mnoge potencijalne preduzetnike da se odvaže i pokrenu posao, pa je u prvoj polovini godine otvoreno 18.124 privrednih društava i preduzetničkih radnji - 22,4% manje nego u istom periodu 2019.\nMeđutim, programi podrške za preduzimljive poput poreskog oslobođenja u prvoj godini poslovanja (mera "Startuj legalno"), poresko oslobođenje za inovacionu delatnost ili bespovratna sredstva za start-upove, investiciona ulaganja ili novu opremu, uticali su na to da se deo njih, uprkos virusu, oproba na tržištu i pokrene poslovanje. Olakšice su delom zaslužne što je krajem septembra u Srbiji bilo 405.963 aktivnih privrednih subjekata, za 15.077 više u odnosu na kraj 2019. U poslednjih 10 godina, otkad je podrška preduzetništvu u fokusu, broj firmi je veći za 73.531, podaci su Agencije za privredne registre.\nMera poreskog oslobođenja početnika u poslovanju - Startuj legalno\nNajveći oslonac preduzetništvu predstavljaju mere podrške s republičkog nivoa. Meru "Startuj legalno", na primer, od oktobra 2018. do sada je iskoristilo oko 1.000 novih preduzetnika i firmi. Uprkos pandemiji, početnici su meru značajno koristili i u prvih šest meseci ove godine i u tom periodu otvoreno je 180 biznisa, koji su, zahvaljujući činjenici da su uredno prijavljeni, imali pravo i na finansijsku pomoć u isplati plata u okviru državnog paketa mera za smanjenje negativnih posledica pandemije. Takođe, imali su pristup i povoljnim kreditima iz garantne šeme države.\nNALED i Republički sekretarijat za javne politike, zajedno sa Vladom Srbije i uz podršku projekta Nemačke razvojne saradnje „Reforma javnih finansija - Agenda 2030“ koji sprovodi GIZ, želeli su da provere i kolika podrška razvoju preduzetništva stiže s lokalnog nivoa vlasti. Pokrenuto je takmičenje "Šampioni preduzetništva 2020", predviđeno Nacionalnim programom za suzbijanje sive ekonomije, sa ciljem da se gradovi i opštine podstaknu da se aktivno uključe u stimulisanje preduzetništva i da se istaknu primeri najbolje prakse u Srbiji. Podaci takmičenja na poluvremenu, u prvoj polovini godine, pokazali su da i među najuspešnijim lokalnim samoupravama, ima još puno prostora za unapređenje kada je reč o uspešnosti u podsticanju preduzetništva.\nBorba na lokalu za svaku radnju\nStartuj legalno - Poresko oslobođenje početnika u poslovanju\nPodrška i kroz obuke, savete, radionice\n- Novootvoreni biznisi su 98% iz drugih gradova, a najviše ih dolazi iz Vlasotinca i Leskovca. Ima i preduzetnika iz Beograda i drugih mesta - navodi Vatroslav Slavković, rukovodilac Odeljenja finansija, privrede i LER-a u Opštini Crna Trava i dodaje da je sve više preduzetnika iz sektora usluga i IT sektora.\n- I u ostalim privrednim granama zabeležen je pad broja novoregistrovanih preduzetnika. Međutim, iskreno verujem da ćemo, uz podršku države, i ovu specifičnu situaciju uspešno prevazići - kaže Jasmina Trifunović rukovodilac Odseka za poslove organa opštine Vrnjačka Banja.\n- Najveće interesovanje, kada je reč o pokretanju posla, postoji za subvencionisanje nabavke opreme i mašina i adaptaciju prostora - ističe Ivana Dimitrijević, šef kabineta predsednice opštine Trstenik.


SAD: Povećavamo sredstva za operacije u Evropi | Skandalozno\nMinistarstvo odbrane SAD: Znatno povećavamo sredstva za svoje “operacije u Evropi”!\nAmeričko Ministarstvo odbrane – kako tvrdi Financial Times – ima nameru da 2017-te godine znatno poveća sredstva za svoje „operacije u Evropi“.\nUticajni britanski list, pozvavši se na funkcionere Pentagona, precizira da će to učiniti u okviru programa „Inicijativa za jačanje evropske bezbednosti“ (European Reassurance Initiative) koja treba da obezbedi širenje američkog vojnog prisustva u Evropi.\nFinancial Times tvrdi da je za ovo potvrdu dobio i od glavnog za finansije u Pentagonu Majka Mekkorda koji je naglasio da se o konkretnoj sumi povećanih „evropskih rashoda“ još nije razgovaralo. Međutim, otkrio je da će se raditi o „značajnom povećanju“.\nFinancial Times podvlači da će znatno povećanje „evropskih rashoda“, odnosno dalje širenje vojnog prisustva SAD u evropi, biti „poruka Rusiji u svetlu konfrontacije u Ukrajini“.\nPomoćnik zamenika ministra odbrane SAD za politička pitanja – Brajan Mekkoen –naglašava da će povećavanje „evropskih rashoda“ biti i reakcija Vašingtona na rusko kršenje sporazuma o raketama malog i srednjeg dometa (Moskva te optužbe odbacuje).\nMekkoen čak precizira: „Neke stavke tih povećanih rashoda već su utvrđene, a neke ćemo tek odrediti. Rusija će – kad vidi sve mere za koje ćemo obezbediti novac u budžetu – početi da shvata da naš odgovor ne povećava njenu bezbednost“.\nPrethodno je američki ministar odbrane Ešton Karter izjavio da SAD investiraju u tehnologije koje su najvažnije za „odbijanje ruskih provokacija“.\nPritom je istakao: „Modernizujemo i razvijamo i svoje operativne planoveza obuzdavanje i odbranu – u svetlu promena u držanju Rusije“.\nBudite prvi sa komentarom na članku "Ministarstvo odbrane SAD: Znatno povećavamo sredstva za svoje “operacije u Evropi”!"


MMF traži još manje plate i penzije, nego što to Vlada planira | Web-Tribune.com\nHome / AKTUELNO / MMF traži još manje plate i penzije, nego što to Vlada planira\nMMF traži od Vlade da za 10 odsto smanji fond za plate u javnom sektoru i penzije.\nNjih ne zanima za koliko će pojedinačno biti smanjene plate, odnosno penzije, već umanjenje mase, kako je premijeru Aleksandru Vučiću i njegovim saradnicima predočio predstavnik MMF u Srbiji Deheng King na sastanku početkom ove nedelje.\nPredstavnik MMF za Srbiju juče nije želeo zvanično da komentariše naša saznanja.\nTri stuba ušteda\n2014. Smanjivanje plata u javnom sektoru i penzija za 10-15 odsto – 530-800 miliona evra\n2015. Suzbijanje sive ekonomije – 170 miliona evra\n2016-17. Uticaj usvojene penzione reforme, promena radnog zakonodavstva – 300-400 miliona evra; Efekti dovođenja u red javnih i državnih preduzeća – 400-500 miliona evra\n– Zahtevi MMF su povezani jedan s drugim, ali se traže ozbiljne uštede. Prvi zadatak u pregovorima između MMF i Vlade biće stabilizacija i smanjenje javnog duga u naredne tri godine i od Srbije se traži način da se uštede ostvare. Problem je sistemski, jer Srbija već nekoliko godina troši čak 15-20 odsto više sredstava nego što prikuplja. Smanjenje mase zarada u javnom sektoru za 10 odsto moglo bi da smanji deficit za oko 540 miliona evra. Ukoliko bi se to primenilo od oktobra, deficit države za 2014. bi bio niži za oko 130 miliona evra – tvrdi izvor “Blica” blizak pregovorima Vlade i Fonda.\nNa Vladi je da se odluči – da li će smanjiti, ali za veći procenat samo plate u javnom sektoru ili će teret podeliti između bolje plaćenih penzionera i zaposlenih.\nPrema trenutnim procenama, do 2017. potrebno je smanjiti minus države na sumu manju od milijardu evra, odnosno oko tri odsto BDP.\nMMF, ne insistira ni na jednoj konkretnoj meri, ali se ne vidi kako bi, u naredne tri godine, mogla da se izbegne kriza javnog duga ako država godišnje troši oko 11 odsto svega što proizvedemo na plate u javnom sektoru, a 14 odsto na penzije.\n– Mali doprinos smanjenju budžetskog deficita i javnog duga mogu naredne godine doneti mere koje su planirane kako bi se sredilo stanje u funkcionisanju javnih preduzeća i smanjenju sive ekonomije. Ali, jedino sigurna i dovoljno velika ušteda je, nažalost, smanjenje masa zarada u javnom sektoru i penzija – kaže Vladimir Vučković, član Fiskalnog saveta.\nProf. Stojan Stamenković tvrdi da MMF interesuje samo kako ćemo mi doći do stabilizacije javnog duga.\n– Nije neophodno smanjivati masu zarada i penzija, ali samo pod uslovom da je država spremna da se odrekne gubitaša poput Železare Smederevo. A za to teško da postoji saglasnost. Ono što može biti važna ušteda u narednom periodu je refinansiranje dela duga koji država ima. Pri sadašnjim uslovima doći ćemo u situaciju da za tri godine devizne rezerve padnu za dve milijarde evra – kaže Stamenković.\nTags MMF penzije planiranje plate Vlada\nPrevious Plan za obaranje Asada? SAD sklopile dogovor sa sirijskom opozicijom u borbi protiv ISIL-a\nNext Bžežinski: „Ruskom jedinstvu“ treba da se stavi do znanja da baltičke zemlje i Poljska neće biti kao Ukrajina!


Kurc: Austrija bi mogla da zatvori granice za migrante za mesec dana\nMinistar spoljnih polova Austrije Sebastijan Kurc izjavio je danas da se njegova zemlja približava maksimalnom kvoti izbeglica za ovu godinu i da nakon toga planira da zatvori granicu za sve migrante.\nPrilikom posete Makedoniji Kurc je rekao da očekuje da će maksimalni broj od 37.500 migranata najverovatnije biti premašen za mesec dana, nakon čega će Austrija početi da zaustavlja izbeglice na svojim granicama, navodi agencija AP.\nKurc je rekao da će odluka vlasti u Beču sasvim sigurno imati posledice na zemlje koje se nalaze na zapadnobalkanskoj ruti.\nŠef diplomatije Austrije izjavio je da Makedonija mora biti spremna da zatvori svoju granicu sa Grčkom i ponudio je policijsku i vojnu pomoć vlastima u Skoplju.\nAustrija je krajem januara uvela ograničenje za prihvat izbeglica,dogovoreno je da u ovoj godini primi samo 37.500 podnosilaca molbi za dobijanje azila, a do 2019. maksimalno ukupno 127.500.


Austrija: Sve češći falsifikovani testovi na koronu sa Balkana\nVi ste ovdje:Home»News»Austrija: Sve češći falsifikovani testovi na koronu sa Balkana\nAustrijske vlasti vrše oštre kontrole na ulazu u zemlju i sve češće nailaze na falsifikovane negativne PCR ili antigenske testove, koji su potrebni za putovanje u Austriju.\nVeć mjesecima za ulazak u Austriju važi pooštreni režim, i u zemlju može ući samo austrijski državljanin ili neko ko ima boravišnu dozvolu, uz male izuzetke.\nMeđutim, ko želi da uđe mora sa sobom da ima negativan korona test, koji mora da pokaže na granici, a i registrovati se prethodno preko interneta, nakon čega mora u desetodnevni karantin.\nMnogim putnicima je negativan korona test očigledno problem, jer sve češće policija nailazi na flasifikovane testove. Trenutno, kako prenosi dnevnik Heute, uočen je “bum” prije svega lažnih testova iz Srbije i Bosne i Hercegovine.\nDo 40 eura, tvrdi list, takav lažni test se može nabaviti u tim zemljama, i to digitalno ili odštampano na papir. Zbog toga posebno policija u pokrajini Koruškoj detaljno provjerava testove putnika koji ulaze iz Slovenije.\nJedan pripadnik policije je austrijskoj televiziji “ATV” kazao da su specijalno obučeni za otkrivanje falsifikovanih testova.\nKaže da su nailazili i na testove na kojima je datum izmijenjen ili je potpuno lažni dokument. Kada vlasti otkriju lažni test, onda licu koje ga je dalo na uvid prijeti žestoka kazna.\nPodnosi se protiv njega prijava, jer se radi o prekršaju falsifikovanju dokumenata, za šta je predviđena kazna do jedne godine zatvora.


Detalj sa dvodnevne radionice o rodno-odgovornoj lokalnoj upravi i ulozi žena u opštinskim procesima donošenja odluka (Foto Misija OEBS na Kosovu)\nRadionica je bila namenjena novoizabranim zvaničnicama i ženama imenovanim na pozicije u opštinskoj upravi usredsređujući se na to kako žene koje se nalaze na pozicijama koje uključuju donošenje odluka mogu da iskoriste svoj autoritet da unaprede rodnu ravnopravnost u svojim zajednicama.\nU svom obraćanju, zamenik šefa misije Kilijan Val je rekao da postoje jasni dokazi da je rodno-odgovorna uprava efikasnija i da kao takva vodi ka boljim odlukama i čini opštine uspešnijim. On je obećao da će Misija OEBS-a na Kosovu nastaviti da podržava opštinske zvaničnike i zvaničnice da dalje unaprede svoje veštine i kapacitete u ovoj oblasti.\n"Tokom radionice potvrđeno nam je da je neophodno da se koriste alati i mehanizmi za rodnu ravnopravnost kako bi se unapredilo delotvornije i rodno-odgovorno upravljanje, na primer, kroz izradu i sprovođenje opštinskih akcionih planova za rodnu ravnopravnost i rodno odgovorno budžetiranje", rekla je Marće Seljmanaj, zamenica predsednika opštine Vitina.\nDiskusije su otkrile izazove sa kojima se žene suočavaju u svom svakodnevnom radu kao što su nepoverenje nadređenih da ženama koje donose odluke dodeljuju važne odgovornosti, nemogućnost napredovanja žena donositeljki odluka i nepostojanje solidarnosti među ženama, pri čemu su učesnice napomenule da veće jedinstvo među zvaničnicama može dovesti do pozitivnih promena.\n"Uključivanje ženskih glasova u politiku i planiranje doprinosi održivoj izgradnji lokalnih zajednica i omogućuje da svi napreduju podjednako, jer rodno-osetljive politike idu u korist i ženama i muškarcima, stvarajući transformacioni potencijal gde se percepcije, prakse i vrednosti razvijaju da služe dobrobiti lokalnih zajednica", rekla je dr Julia Netesova, šefica ODIHR-ove jedinice za demokratsko upravljanje i rodnu ravnopravnost.\nNa radionici su razmatrani konkretni alati i modeli najbolje prakse kao što su primeri o tome kako se rodno odgovorno budžetiranje može koristiti za stvaranje inkluzivnije, rodno osetljive prakse u opštinskoj upravi, zaključuje se u saopštenju dostavljenom medijima.\n22.05.2022 Otac Ilarion novi vladika SPC na Kosovu (1380)


Vršilac dužnosti direktora banjalučkog preduzeća "Gas-Res" Slobodan Puhalac i predsjednik Upravnog odbora ruskog preduzeća "Gasprom SPG Tehnolodži" Aleksej Konstantinovič Kahidze potpisali su danas u Banjaluci, uz prisustvo predsjednika Republike Srpske Milorada Dodika i premijera Željke Cvijanović, sporazum i pismo namjere o formiranju zajedničkog preduzeća.\n"Ovo je i dokaz visokog povjerenja, jer je ovo prva fabrika te vrste koja će se graditi u Zvorniku i obezbijediće dodatnu energetsku sigurnost ne samo građanima Srpske, njenoj industriji i javnim ustanovama, nego i za čitav region. Vjerujemo da primjena novih tehnologija omogućava približavanje jeftinijoj energetskoj komponenti", naglasio je Dodik.\nPrema njegovim riječima, u tom zajedničkom preduzeću manji dio vlasništva imaće "Gas-Res", a da se sve odvija u okviru "Gaspromove" kompanije koja obezbjeđuje finansijskog partnera i tehnologiju.\n"Ovo je pilot-projekat i koliko smo mi spoznali, riječ je o energiji koja će biti nekoliko puta jeftinija nego što su to sada poznati oblici energije i za grijanje i za toplane i za električnu energiju. Sada u tom pogledu treba razviti i određene sisteme i to počinjemo već u januaru kada se formira zajedničko preduzeće", istakao je Dodik.\n"Vjerujem da ćemo se u najkraćem roku moći pohvaliti dinamikom izgradnje. Sinoć smo sa ruskom delegacijom razgovarali o tome da se određne komponente koje se na istoj tehnologiji proizvode u Rusiji dostavljaju i u Srpsku kako bi se korisnici i građani upoznali sa mogućnostima tih tehnologija", rekao je Dodik.\n"U pitanju je preduzeće investiciono-komercijalnog karaktera koje će dati snažan doprinos ekonomskim ciljevima. Ako imate partnera koji dolazi iz `Gaspromove` porodice, to garantuje i uspješnost posla, te da imate nekog ko prednjači u tom poslu", navela je Cvijanovićeva.\n"Ovo je jedna od tih konkretnih aktivnosti i tim načinom se pružaju nove mogućnosti za instaliranje i razvoj novih tehnologija, kao i za ukupno unapređenja stanja u pogledu zaštite okoline korištenjem ovog energetnta koji je danas veoma važan energent na globalnom nivou", naveo je Đokić.\nPrema njeovim riječima, "utješnjeni" gas se može koristiti za saobraćaj svih namjena, za toplifikaciju gradova, proizvodnju električne energije i da ovaj projekat ostaje otvoren i za saradnju sa drugima.\nRuski ambasador u BiH Petar Ivancov rekao je da je ovo važan korak u unapređenju bilateralnih odnosa Republike Srpske i Rusije, dodajući da je tržište Srpske dobilo još jednu rusku kompaniju, uz već prisutne "Gasprom", "Zarubežnjeft" i "Sberbanku".\nPuhalac je rekao da ovo predstavlja priliku da se na bazi rasploživih resursa i raspoloživog dotoka gasa omogući razvoj tehnologije usmjerene ka novim gasnim infrastrukturama, razvoju gasnih kogeneracija i upotrebi "utješnjenog" prirodnog gasa u motornim vozilima.\n"Mislim da je ovo za nas značajan korak koji će ostvariti povoljne rezultate i za našeg partnera, a svakako i za Republiku Srpsku i svima onima koji žele da se pridruže ovom projektu ostaju otvorena vrata", dodao je Puhalac.\nPredsjednik Upravnog odbora ruskog preduzeća "Gasprom SPG Tehnolodži" Aleksej Konstantinovič Kahidze naveo je je da se njihova tehnologija tečnog gasa aktivno razvija širom svijeta i da je prije svega to ekološka tehnologija, koja se može kristiti svugdje gdje "nema dosta električne energije, grijanja i tako dalje".\n"Nadam se da će naša zajednička saradnja biti dosta brza i uspješna u narednom periodu i da će vam naša tehnologija pomoći u rješavanju problema nedostatka električne energije, grijanja i nadam se da će doći do korištenja naših tehnologija u prevozu građana autobusima", naveo je Kahidze.


PORTAL: Uhapšeni hakeri\nAkciju hapšenja izveli su pripadnici Uprave za borbu protiv organizovanog kriminala koji su osumnjičenim radnicima „Eskalibura“ odredili zadržavanje od 48 sati. Tek posle toga, znaće se da li će i zbog kog dela protiv njih biti podneta krivična prijava.\nIako policija o hapšenju još nije dala zvanično saopštenje, priča o sajber kriminalu je već duže od mesec dana glavna tema u Kraljevu.\nNaime, sredinom aprila grupa hakera koja je sebe potpisala kao „Četvorica ogorčenih Kraljevčana“ dopisništvu „Blica“ u ovom gradu dostavila je spisak od nekoliko desetina korisnika priključenih na bežičnu mrežu provajdera „Tron interneta“ u kome su se nalazili lični i tehnički podaci korisnika uključujući i njihove pasvorde.\nNa spisku od 151 mejl adrese bili su podaci korisnika iz kraljevačke policije, zdravstvenog centra, nekoliko velikih firmi, ali i brojnih građana. Većina ovih korisnika 21. aprila, od četiri sata pa do ranih popodnevna, bila je bez internet veze.\nUz spisak mejl adresa dopisništvu „Blica“ hakeri su tada dostavili i poruku u kojoj su se pohvalili obaranjem internet mreže „Trona“ provajdera koga su optužili za „voajerisanje prema žiteljima Kraljeva“.\nZoran Otašević, suvlasnik „Trona“, rekao je tada da su ukradeni podaci zastareli.\n- Vandala su ih prekopirali krađom šifre sa jednog računara u kome se nalazi popis bežičnih korisnika, a koji je služio samo za internu upotrebu - rekao nam je tada Otašević.\nSuvlasnik „Trona“ tada je obelodanio i da je i ranije pokušavano ometanje njihove mreže opremom koju su pronalazili. Otašević je tada naveo i da ta oprema nema jačinu koji bi mogao da dovede do „prodiranja i ugrožavanja sistema“.\nNarednog dana iz firme „Tron“ dopisništvu „Blica“ dostavljene su fotografije elektronske opreme koju su vandali prethodno montirali uz njihove uređaje i tako im ometali signal. O ometanju signala, kako se tada saznalo, već je bila obaveštena kraljevačka policija koja je onda slučaj prijavila UBPOK-u. Posebnu zainteresovanost policije izazvao je podatak da se na spisku mejl adresa, koji su dostavili hakeri nalazi i jedan broj telefona u policiji.\nU Kraljevo je tada došlo nekoliko stručnjaka za sajberkriminal, koji su i započeli istragu, koja je juče rezultirala hapšenjem.\n„Tron“ optuživan za voajerisanje\n„Tron internet“ je najstariji i uz PTT i SBB najpoznatiji internet provajder u gradu. U žižu kraljevačke javnosti dospeo je krajem prošle godine kada je po narudžbi Skupštine opštine na zgradi, gde je sedište ove firme postavio panoramsku kameru za koju su pojedini mediji tvrdili da „voajerima služi za zavirivanje u sobe kraljevčana“.


Kitarović i Kotromanović u sukobu interesa\nHrvatska predsednica Kolinda Grabar Kitarović i odlazeći ministar odbrane Ante Kotromanović su u sukobu interesa, saopštila je Komisija za odlučivanje o sukobu interesa koja kaže da će protiv njih biti pokrenut postupak.\nKomisija je saopštila da je Grabar Kitarović u sukobu interesa jer je za vreme novembarskih izbora od države dobila 1.167.573 kune kao naknadu za propagandu, a ona je, kako se navodi, novac dala HDZ-u da bi izbegla plaćanje poreza od 40 odsto, javili su hrvatski mediji.\nU obrazloženju se navodi da se predsednica ponašala kao član stranke i da je sporno to što se novca odrekla i odlučivala u koje će humanitarne svrhe taj novac otići.\nIsto telo odlučilo je da je odlazeći ministar Ante Kotromanović takođe u sukobu interesa zbog slučaja u kojem je zajedno sa svojom porodicom privatnim avionom firme Beechcraft otputovao na Lošinj. Ministarstvo obrane tada je objasnilo da je Kotromanović bio na privatnom putovanju i nije koristio sredstva državnog budžeta.\nIzračunato je da je ministrov let do Lošinja i natrag koštao više od 28.000 kuna, a zakon o sprečavanju sukoba interesa zvaničnicima zabranjuje primanje darova vednosti veće od 500 kuna.


Gabrijel pozvao na novu politiku smanjenja tenzije sa Rusijom - 21.09.2017, Sputnik Srbija\nNemački ministar spoljnih poslova Zigmar Gabrijel izjavio je za RT da je potrebna nova politika smanjenja napetosti sa Rusijom. 21.09.2017, Sputnik Srbija\nrusija, vesti, svet, krim, ukrajina, nemačka, zigmar gabrijel\n22:19 21.09.2017 (Osveženo: 09:39 22.09.2017)\nNemački ministar spoljnih poslova Zigmar Gabrijel izjavio je za RT da je potrebna nova politika smanjenja napetosti sa Rusijom.\nMoskva: Prvo stručnjaci, pa „normandijska četvorka“\n20 Septembar 2017, 20:44\nNemački ministar je rekao da postoje sporazumi da se ne napadaju susedne zemlje, istakavši da je to prvo uradila Rusija i da Nemačka to smatra ozbiljnim kršenjem međunarodnog prava.\nNa pitanje da li govori o istoku Ukrajine ili o Krimu, Gabrijel je rekao:\n„I o Krimu i, naravno, o sukobu na istoku Ukrajine u koji je Rusija nekako uključena, inače ne bi bilo formata ’Normandijske četvorke‘: Rusija, Ukrajina, Nemačka i Francuska, koje pokušavaju da reše problem. Bez obzira na to, na ove velike razlike, na ovaj sukob, mislim da bi svi trebalo da budemo zainteresovani za početak nove faze u politici smanjenja tenzija“, rekao je nemački ministar.\nPrema njegovim rečima, bivši nemački kancelar Vili Brant „započeo je svoju politiku smanjenja tenzija sa SSSR-om, u sred najmračnijeg trenutka Hladnog rata, kada su u Prag ušle trupe“.\n„Mislim da nam treba vizija nove koegzistencije u Evropi. Pogledajte Severnu Koreju, šta se tamo dešava. Ako SAD, Kina, Evropa i Rusija ne budu sarađivale, nećemo rešiti slične probleme u svetu“, dodao je Gabrijel.\nOn je takođe naglasio da nam je „potrebna nova politika smanjenja tenzija sa Rusijom, bez obzira na činjenicu da je zbog Krima i Ukrajine nastao ozbiljan konflikt“.


U Nišu obilježeno 20 godina od početka bombardovanja\nZvucima sirena za uzbunu i gašenjem svetla, tačno u 19.45, kada su NATO avioni bacili prve bombe, počelo je centralno obeležavanje 20. godišnjice od početka bombardovanja u Nišu.\nCentralnom obeležavanju početka NATO bombardovanja 1999. godine prisustvuje veliki broj građana, državnih zvaničnika, oficiri svih redova vojske i policije.\nOkupljenima u Nišu obratio se patrijarh srpski Irinej, koji je poručio da se danas sećamo najtragičnijih dana u istoriji, ističući da tako nešto ne treba da se ponovi nikada i nigde u svetu.\n"Čujemo ih u snovima, u svojim sećanjima, to su dani najtragičniji u našoj istoriji, dani za koje bismo želeli da se nikada više ne ponove našem narodu, ali ne samo našem narodu nego nigde u ovome svetu. To su zvuci pakla, zvuci mržnje koji izlaze iz dubine čovekova bića, koje razaraju, koje predaju smrti i najtužnijim sećanjima", rekao je patrijarh Irinej.\n"Da su to su bili dani radosti i oni bi bili veoma dugi. Zamislite da ti tragični zvuci i strah, koji smo svi doživljavali, traju 78 dana. Pitamo se danas odakle taj izvor mržnje, da se uništi ono što je najvrednije na ovom svetu pod suncem, da se uništi ljudkso biće ni krivo ni dužno – ali sa jednim jasnim planom i ciljem da se ostvare zemaljski planovi, a ja bih mirne duše, to nazvao paklenim planovima", rekao je patrijarh.\nIstiče da je još tragičnije to što su nas bombardovali "naši bivši saveznici i prijatelji, koji su svoje savezništvo pretvorili u neprijateljstvo prema našem narodu".\n"Planovi koje su hteli da ostvare potiču od moćnika ovog sveta, sa jednim ciljem da jedan narod i miroljubivu državu unište i raskomadaju u najmanje delove i parčadi, da bi ostvarili svoje ciljeve i namere. Zato su preduzeli korake od kojih će se pokolenja sigurno stideti i reći ono što zaslužuju...", naveo je patrijarh.\nPoručio je da je udareno na miran narod koji je čitavu svoju istoriju proveo u velikom stradanju i iskušenju, narod koji voli slobodu za sebe i želi je drugima.\n"Da bi ostvarili svoje želje osudili su nas da smo narod koji čini zlo, koji smišlja zlo drugima i to vezali za jedan kraj naše otadžbine, sa narodom sa kojim srpski narod živi stotinama godina kako zna i ume, pokazujući svoje pravo ljudsko lice i humanizam. Oklevetali su nas i sa tom klevetom i mržnjom podigli su svet", rekao je patrijarh.\nMoćne zemlje usmerile silu ka malom narodu\nPoručio je da je 19 moćnih država usmerilo silu prema jednom malom narodu i učinilo ono što dobar čovek nikada ne bi uradio.\n"Naneli su nam velika zla, porušili su nam naše fabrike, industrije, puteve, železnice, a čak nisu ni bolnice poštedeli. Nisu poštedeli ni malenu decu, koja su sa radošću ušla, a sa tugom i plačem napustila ovaj svet. To je nešto čemu se samo đavo može radovati", istakao je patrijarh.\nDodao je da nas je bombardovanje unazadilo za više od 50 godina – da su "naprednu zemlju pretvorili u prah i pepeo".\n"Neka im Bog sudi po pravdi svojoj, a poznato je da zlo dobro neće doneti", rekao je patrijarh Irinej .\nDodao je da je na nama da "prigrlimo otadžbinu" i da budemo jedinstveni.\n"Ono što vidimo danas na ulicama nije dobro, to daje snagu našim neprijateljima. Zna se kako se dolazi do položaja i do vlasti, na ovaj način ne mogu doći, niti nauditi, ali mogu nauditi svome narodu i svojoj državi. A, verujem da to ne žele. Možda su druge želje jače od njih, ali moraju da razmisle šta čine i da se sa malo više ljubavi obrnu svome narodu, svojoj otadžbini i svojoj budućnosti", rekao je patrijarh.\nIstakao je da je danas najpotrebnije jedinstvo, da bi se odbranila svetinja na Kosovu i Metohiji.\n"Tu svetu zemlju ne smemo nikome pokloniti, moramo je braniti svim dopuštenim sredstvima, a ne daj bože da se koristimo i nekim drugim. Mi to ne želimo i molimo se Gospodu da ne dođemo u takvu priliku", kaže patrijarh.\nNapomenuo je da naš narod odlukuje ljubav prema drugim narodima, te da nas i istorija i vera uče da u svakom čoveku vidimo lik Božji i da se odnosimo prema njemu kao prema rođenom bratu.\nPredsednik Srbije Aleksandar Vučić poručio je da je za opstanak srpskog naroda važan jedan uslov - da ne zaboravljamo nikada nikome naše živote, posebno ne dečije.\nPonosan je, kaže, na slobodarski duh našeg naroda, koji nas je naterao da ne zaboravimo da budućnost možemo graditi samo na takvim osnovama - čuvajući slobodu, nezavisnost i samostalnost kao najviše vrednosti.\nPredsedavajući Predsedništva BiH Milorad Dodik obratio se okupljenima i poručio da je NATO bombardujući Srbiju načinio veliki zločin nad srpskim narodom, što je bilo u kintinuitetu sa bombardovanjem Republike Srpske.\n"Stravčina stradanja u Srbiji i Republici Srpskoj bilo je delo zapadnih država koje su Srbiju i srspki narod svrstali na stranu lošeg i onome kome treba načiniti štetu", rekao je Milorad Dodik.\nIstakao je da je NATO agresija davno pripremana i da ona i dalje traje i dodao da su mu od onih koji su komandovali operacijom samo gori oni koji agresiju pokušavaju da opravadaju i nađu razloge, jer, kako kaže, njih nikada neće biti.\n"Ta šteta je ogromna, ta šteta je civilizicijska, a oni nisu smatrali da terba da se izvine. Njihovi vojnici, generali, nisu oni koji su procesuirani za zločine, već je to opet ostavljeno za nas", istakao je Dodik.\nKomemorativnim manifestacijama širom zemlje obeležene su dve decenije od početka NATO agresije na SRJ.\nZa 78 dana NATO agresije poginulo je između 1.200 i 2.500 ljudi.\nSrbija deklasirala Veliku Britaniju i osvojila bronzanu medalju na Evropskom prvenstvu\nNa "Egzitu" zaplijenjeno 22 kilograma droge, uhapšeno 96 lica\nVučić: Srbi neće biti gladni, makar ja postao ozloglašeni Robin Hud /VIDEO/\nNovosađani odštampali vještačku ruku 3D, prvu u Srbiji\nBijeljini 500.000 evra iz donacije Srbije\nViše iz ove kategorije « Dvije decenije od strašnog zločina Zaplijenili više od tone kokaina, uhapšeni Srbi »


Antivladini protesti - Blic Online\nVlada Venecuele oslobodila 80 antivladinih aktivista\nVlada Venecuele saopštila je danas da je oslobodila 80 ljudi koji su uhapšeni tokom antivladinih uličnih protesta, a taj potez je gest dobre volje povodom katoličkog Božića.\nViše hiljada ljudi okupilo se danas u Varšavi na poslednjem u nizu protesta protiv politike konzervativne vlade koja, prema mišljenju kritičara, deli naciju.\nEtiopija: U sukobima na antivladinim protestima 100 mrtvih\nU sukobima bezbednosnih snaga i demonstranata širom Etiopije tokom antivladinih protesta za vikend poginulo je skoro 100 ljudi, saopštili su danas Amnesti internešnal i lider opozicije.\nPORUKA IZ MOSKVE "Znamo da se protesti u Beogradu finansiraju iz inostranstva"\nPortparol ruskog Ministarstva spoljnih poslova Marija Zaharova izjavila je danas su antivladini protesti u Beogradu finansirani iz inostranstva i upozorava da se na Balkanu duboko ukorenila praksa bestidnog mešanja u unutrašnje poslove.\nEgipatski sud osudio sedam ljudi zbog učešća na antivladinim protestima\nSud u Egiptu osudio je danas sedam osoba na osam godina zatvora zbog učestvovanja u ilegalnim antivladinim protestima i planiranja terorističkih "zločina".\nIPAK NA SLOBODI Sud u Kairu oslobodio 33 osuđenika zbog učešća na antivladinim protestima\nDrugostepi sud u Egiptu oslobodio je u subotu 33 osobe osuđene na po dve godine zatvora zbog učešća u aprilskim antivladinim demonstracijama, rekao je danas advokat odbrane.\nSkoplje: Novi protest opozicije\nGrađanski pokret "Protestujem" nastavio je u petak sa protestima u Skoplju, pozivajući ponovo na potpuno ukidanje odluke predsednika Đorđa Ivanova da abolira sve koji su obuhvaćeni istragom zbog afere Prisluškivanje.\nPROTEST U SKOPLJU Demonstranti poručili: Ne kriminalu, ne aboliciji\nParola "Ne kriminalu, ne aboliciji" i večeras glavna poruka sa protesta građanske inicijative "Protestujem" koji se već mesec dana održavaju u Skoplju.\nOdržan miran protest u Skoplju\nPristalice građanske inicijative "Protestujem" održale su i večeras miran protest u Skoplju, prenosi MIA.\nMAKEDONIJA Demonstranti nosili lutku Gruevskog u zatvorskoj uniformi\nUčesnici "Šarene revolucije" večeras su ponovo na ulicama Skoplja i drugih gradova Makedonije zatražili od predsednika države Đorđa Ivanova da podnese ostavku zbog odluke da abolira 56 političara i njihovih saradnika.\nPROTESTI U SKOPLJU Demonstranti poručili: Nećemo jednopartijske izbore\nU Skoplju su večeras nastavljeni protesti, ali ovog puta pod motom "Jednopartijski izbori - ne može".\nPROTESTI U MAKEDONIJI Demonstranti poručili vladi: Prestanite sa zaduživanjem\nDemonstranti u Skoplju, koji već petu sedmicu traže ostavku predsednika Makedonije Đorđa Ivanova zbog abolicije političara protiv kojih se vode krične istrage, obojili su večeras zgradu Uprave javnih prihoda i zatražili od Vlade da prestane sa zaduživanjem.\n"ŠARENA REVOLUCIJA" Demonstranti tražili od makedonske TV objektivno izveštavanje\nU Skoplju su i večeras, uprkos kiši, održani protesti protiv odluke makedonskog predsednika Đorđa Ivanova kojom je pomilovao 56 osoba osumnjičenih za izborni kriminal i protiv održavanja prevremenih parlamentarnih izbora zakazanih za 5. jun.\nNASTAVLJAJU SE PROTESTI Građani posle Uskrsa ponovo na ulicama širom Makedonije\nGrađanska inicijativa "Protestujem" večeras je nakon uskršnje pauze ponovo održala proteste u Skoplju i drugim makedonskim gradovima na kojima su demonstranti tražili ostavke predsednika Makedonije Đorđa Ivanova i povlačenje njegove odluke o aboliciji odgovornih u aferi "prisluškivanja", kao i odlaganje izbora zakazanih za 5. jun.\nJENJAVAJU PROTESTI Sve manje demonstranata u gradovima Makedonije\nHiljade građana Skoplja i večeras su, deseti put, protestovali, tražeći ostavku predsednika Makedonije Đorđa Ivanova i izražavajući nezadovoljstvo vladavinom VMRO-DPMNE.\nU Skoplju i još nekoliko makedonskih gradova i večeras se održavaju građanski protesti zbog odluke predsednika Makedonije Đorđa Ivanova da abolira političare osumnjičene za kriminal.


OBUSTAVE SAOBRAĆAJA NA PODRUČJU GRADA POVODOM PROSLAVE DANA REPUBLIKE | Laktaši - Glas Laktaša - Nezavisni online magazin\nOBUSTAVE SAOBRAĆAJA NA PODRUČJU GRADA POVODOM PROSLAVE DANA REPUBLIKE\nLAKTAŠI, 07. januara – Centar Banjaluke će od sutra do 10. januara biti zatvoren za saobraćaj zbog obilježavanja 9. januara – Dana Republike Srpske, najavljeno je iz Auto-moto saveza Srpske.Obustava saobraćaja sutra će biti na snazi od 13.00 do 16.00 časova u Ulici Kralja Petra Prvog Karađorđevića, od raskrsnice sa Ulicom Olimpijskih pobjednika do raskrsnice sa Bulevarom Cara Dušana, te od raskrsnice Aleje Svetog Save i Ulice vladike Platona do raskrsnice Ulica Vuka Karadžića i Vidovdanska.\nNa Dan Republike Srpske – 9. januara saobraćaj će biti obustavljen od 7.00 časova ujutro u ulicama Kralja Petra Prvog Karađorđevića i Mladena Stojanovića, na dijelu od raskrsnice sa Bulevarom Cara Dušana do raskrsnice sa Alejom Svetog Save.\nObustava saobraćaja od 10.00 časova biće na snazi od raskrsnice Ulice Kralja Petra Prvog Karađorđevića i Aleje Svetog Save do raskrsnice uliva Mladena Stojanovića i Trive Amelice, te u Ulici Olimpijskih pobjednika, od raskrsnice sa Ulicom Gundulićeva do raskrsnice sa Ulicom Prvog krajiškog korpusa.\nSaobraćaj će biti obustavljen u Aleji Svetog Save i Ulici Vuka Karadžića, na dijelu od raskrsnica Aleje Svetog save i Ulice vladike Platona, do raskrsnice ulica Vuka Karadžića i Vidovdanska.\nObustava saobraćaja u ovim ulicama trajaće sve dok za to bude postojala potreba, napominju iz Auto-moto saveza.\nOd podneva do 17.00 časova 9. januara saobraćaj će biti obustavljen u Aleji Svetog Save, od raskrsnice sa Ulicom Gundulićeva do raskrsnice sa Ulicom Bulevar Srpske vojske.\nU srijedu, 10. januara, obustava saobraćaja biće na snazi od 8.00 do 19.00 od raskrsnice Ulice Kralja Petra Prvog Karađorđevića sa Ulicom Marije Bursać do raskrsnice sa Ulicom Milana Tepića.\nSvim ulicama na području grada Banjaluka od 7.00 časova 9. januara do 4.00 časa 10. januara zabranjen je saobraćaj za teretna vozila čija ukupna masa prelazi tri i po tone, osim teretnih vozila hitnih i komunalnih službi i vozila akreditovanih za organizaciju proslave Dana Republike.\nZabrana se ne odnosi na ulice na magistralnom putu – Bulevar Vojvode Stepe Stepanovića, Bulevar Vojvode Petra Bojovića, Bulevar Srpske vojske, te ulice Knjaza Miloša, Branka Popovića /istočni tranzit/, te Manjačkih ustanika, Omladinska, Krajiških brigada.\nSledeći tekstPLATE ĆE RASTI 2018. Radnike u realnom sektoru u ovoj godini moglo bi da ogreje sunce


Dom za djecu bez roditeljskog staranja Tuzla: Ostvaren je plan rada za 2018. godinu, ali problem je nedostatak stručnog kadra\nsrijeda, 22 Maj 2019 13:44\nJavna ustanova Dom za djecu bez roditeljskog staranja Tuzla je u protekloj godini nastavila da radi na unaprjeđenju kvalitete uslova boravka djece Domu, da stvara povoljne prilike za zdravo odrastanje djece i da obezbijedi što kvalitetniji stručni rad sa korisnicima.\n- Posebne aktivnosti vođene su na uspostavljanju saradnje sa lokalnom zajednicom, pojedincima, udruženjima i pravnim subjektima u cilju uspostavljanja saradnje i partnerskih odnosa. Ostvarena je i značajna saradnja sa brojnim donatorima koji su prepoznali rad i aktivnosti Doma, te mu pomogli u izvršavanju svakodnevnih aktivnosti. Zahvaljujući donatorima nabavljane su potrepštine za svakodnevne potrebe Doma i korisnika smještenih u Dom što je doprinijelo kvalitetnijim uslovima za boravak štićenika – navodi se u Izvještaju o radu ove ustanove za 2018. godinu koji je prihvatila Vlada Tuzlanskog kantona.\nU Izvještaju se navodi da je nedostatak stručnog kadra i nemogućnost zapošljavanja novih stručnih osoba segment koji otežava sam proces rada.\nNa kraju, istaknuto je i da Dom ulaže znatne napore kako bi se misija i cilj djelovanja ove javne ustanove ispunili, obezbijedili optimalni uslovi boravka korisnika i pružila stručna podrška svim kategorijama korisnika. Imajući u vidu rezultate postignute tokom protekle godine, Dom je u potpunosti izvršio povjerenu zadaću.


Troje zaposlenih dobilo je otkaz u medijskoj kući CNN jer su došli na posao, a nisu se vakcinisali protiv COVID19, pokazuju interni dokumenti u koje je Reuters imao uvid.\nPrema tim dokumentima, šef CNN-a Džef Zaker rekao je zaposlenima da kompanija ima politiku nulte tolerancije prema takvim stavovima, i da od zaposlenih traži da se vakcinišu ukoliko žele da nastave da rade u kancelariji ili na terenu sa drugim kolegama.\n"Svi koji rade vijesti, sport ili su u studiju, moraju biti vakcinisani. Već mjesecima to jasno govorimo i nema zabune", piše u internom dokumentu.\nCNN je saopštio da će potvrda o vakcinaciji možda postati i dio procedure ulaska u zgradu.\nTa medijska kuća je takođe odložila planirani povratak zaposlenih u kancelarije za sredinu oktobra, zbog rasta broja zaraženih u SAD. Takođe, od zaposlenih u Los Anđelesu, Vašingtonu i Atlanti, traži se i da obavezno nose maske na poslu.\nNekoliko kompanija u SAD je promijenilo planove za dolazak zaposlenih u kanclearije zbog širenja delta soja, a nošenje maski se sada traži i od vakcinisanih, u skladu sa preporukama Centara za kontrolu i prevenciju bolesti (CDC).\nCNN trenutno nudi mogućnost dobrovoljnog odlaska u kancelariju za one zaposlene koji su vakcinisani.\nRazmatra se obnova putovanja u SAD, ali samo za vakcinisane


Komunikacije 28.11.2018 00:54:44\nMEDIJI-STRATEGIJA-SRB / Prvi nacrt medijske strategije do kraja 2018.\nBeograd (MEDIA EXPRES) / 27. novembar 2018. / Predsednica Vlade Srbije Ana Brnabić izjavila je da očekuje da do kraja godine bude završen prvi nacrt Medijske strategije koji će biti poslat u javnu raspravu, objavio je Istinomer.\nPremijerka je za taj sajt o dijalogu vlasti i predstavnika novinarskih i medijskih udruženja kazala da je u jednom trenutku bio obustavljen proces na izradi Medijske strategije, jer se većina novinarskih i medijskih udruženja povukla iz tadašnje radne grupe.\n- Time je proces izgubio legitimitet i upravo na zahtev medijskih i novinarskih udruženja odlučila sam da formiram novu vladinu radnu grupu. Time sam želela da pošaljem jasan politički signal da nam je saradnja važna i da smo odlučni da na novoj Medijskoj strategiji radimo zajedno, uz jedan novi fokus i zajednički angažman svih učesnika procesa - rekla je Brnabić.\nPredsednik Nezavisnog udruženja novinara Srbije (NUNS) Slaviša Lekić u izjavi za Istinomer podsetio je da je Koordinacionom telu uručen set od sedam konkretnih problema koji zahtevaju urgentnu intervenciju i da je rok za rešavanje tih problema kraj godine. Prema njegovom mišljenju, ta pitanja su lako rešiva, a ocenio je da će ona biti test "kvaliteta" političke volje Vlade Srbije da reši problem na medijskoj sceni.\n- Na prvom mestu zahtevali smo da predstavnici vlasti hitno prestanu da prozivaju, vređaju, omalovažavaju i diskriminišu novinare, medije, novinarska i medijska udruženja i proglašavaju ih za neprijatelje društva, 'strane agente' i 'izdajnike'. Ovih dana je Aleksandar Vučić predsednik Srbije i SNS-a takav zahtev uputio poslanicima i ministrima iz svoje stranke. Brzo ćemo videti je li taj apel iskren ili je deo šljašteće prednovogodišnje verbalne rasvete - ocenio je Lekić.


OLIMPIJSKA BAKLJA KREĆE 12. MARTA - Japanorama\n17/02/2020 17/02/2020 / SPORT, ZABAVA\nOlimpijska baklja, koja treba da stigne u Japan dve nedelje kasnije, biće upaljena u Olimpiji u Grčkoj 12. marta 2020. godine, objavili su organizatori. Baklja će, kao štafeta, biti nošena prvo do Atine, a onda, kada bude preneta u Japan, krenuće 26. marta svoj veliki krug po celoj zemlji. Baklja će biti doneta u Tokio na veliki olimpijski stadion 24.jula, kada se otvaraju ovogodišnje Olimpijske i paraolimpijske igre.\nJapanska faza nošenja olimpijske baklje startovaće u Fukušimi, najvećem gradu oblasti koja je 2011. bila pogođena katastrofalnim zemljotresom i cunamijem. Nošenje baklje počeće najbolji japanski sportisti, veterani i nosioci medalja sa mnogih međunarodnih takmičenja.\nŠtafeta, koju je dizajnirao japanski umetnik Tokuđin Jošioka, će proći kroz glavne gradove 47 japanskih prefektura, sa ciljem da ukaže na najlepše predele Japana, mnoge aspekte japanske istorije, savremenog života i privrede. Presek štafetne palice je takav da podseća na cvet trešnje, jedan od simbola Japana.


FK Novi Pazar: Transparent presjedan za Novi Pazar\nNaslovnica Sjeverni Sandžak Novi Pazar FK Novi Pazar: Transparent presjedan za Novi Pazar\nNovi Pazar – Potpredsjednik Fudbalskog kluba Novi Pazar Tarik Imamović izjavio je danas da je transparent “Rešen rebus, srce, bubreg, pluća, živela Žuta kuća” za vreme utakmice Kupa Srbije protiv Rada na Gradskom stadionu presjedan za grad i da izgrednici treba da budu najoštrije kažnjeni.\n“Ovako nešto do sada nismo imali na našem stadionu i iznenađeni smo. Osuđujemo takvo ponašanje i podsećamo da smo kao klub prvi ustali protiv ovakvih i sličnih parola. Nama trebaju pravi navijači i nisu nam potrebni oni koji nas ovako podržavaju”, rekao je Imamović.\nNavijači Rada su na prvenstvenoj utakmici protiv Novog Pazara na Banjici u martu ove godine istakli transparent “Rešite rebus, nož, žica, Srebrenica”, a Fudbalski savez Srbije (FSS) kaznio je tada domaćina jednom utakmicom bez prisustva publike na svom terenu i novčano sa 500.000 dinara.\nIstovremeno, osobe koje su nosile pomenuti transparent, kako saznaje Beta, sudski su procesuirane zbog širenja nacionalne i verske netrepeljivosti i osuđene su na višemesečne zatvorske kazne.\n“Ne očekujem da ćemo biti kažnjeni i da ćemo ispaštati zbog grupice ljudi koju nije briga za posledice. Oni razmišljaju samo kako da što žešće uzvrate onima koji ih na identičan način prozivaju”, kazao je Imamović.\n“Iskreno, najveća kazna za mene je što se ovo desilo u Novom Pazaru. Siguran sam da to u ovoj sredini ne može da zaživi, a ovakvi navijači ne predstavljaju grad već sebe”, dodao je potpredsednik novopazarskog superligaša.\n“Radi se o društvenom fenomenu koji je prisutan na svim meridijanima, a u Srbiji je postao aktuelniji posle utakmice protiv mlade reprezentacije Engleske u Kruševcu. Na takve i slične incidente nije se na vreme reagovalo, a FS S i klubovi ne mogu da reše problem bez reakcije države i njenih institucija”, zaključio je Imamović.\nBosnjak iz New Yorka 27. Oktobra 2012. At 18:58\ndijaspora 26. Oktobra 2012. At 22:25\nOvi cetnicki ulizice sa bolesno podanickim mentalitetom kao ovaj Imamovic su bosnjacima gori i od cetnika!


Nemački IGB traži u Karlovcima 100 novih radnika › Made-in-Germany.rs\nNemačka kompanija IGB Automotive raspisuje konkurs za zapošljavanje 100 novih radnika u svojoj fabrici u Inđiji, zbog čega najavljuje održavanje novog kruga “Dana karijere” 23. oktobra u zgradi Opštine Sremki Karlovci, od 10 do 13 sati, najavljuje sajt ove vojvođanske opštine.\nSvi zainteresovani za rad u fabrici IGB moći će tokom ovog svojevrsnog sajma zapošljavanja da se informišu i konkurišu za neku od ponuđenih novih radnih pozicija koje nemački investitor otvara usled proširenja proizvodnih kapaciteta inđijske fabrike. Tim povodom iz kompanije poručuju da će zbog pandemije korona virusa na događaju biti obavezno nošenje zaštitnih maski i održavanje fizičke distance od 2 metra.\nFabrika IGB Automotive jedna je od najznačajnijih grinfild investicija u našoj zemlji i odličan je primer uspešnog poslovanja na lokalnom i regionalnom nivou. Preduzeće u Srbiji je osnovano 2007. godine od strane nemačke kompanije I.G.Bauerhin Gmbh, a bavi se proizvodnjom grejača za automobilska sedišta, grejača za volane, senzora za zauzeće automobilskih sedišta, kablove grejača sedišta, električnih kontrolnih jedinica i ventilatora motora.\nSrpska kompanija nemačkog investitora ujedno je i prva po veličini, broju zaposlenih i produkciji u okviru cele Bauerhin grupacije. Inđijska fabrika IGB trenutno zapošljava više od 1.800 radnika, a godišnja produkcija joj je na nivou od 40 miliona proizvoda namenjenih renomiranim proizvođačima automobila, kao što su Volkswagen, Audi, BMW, Mercedes, Škoda, Opel, Nissan i drugi.\nIz kompanije poručuju da su njihova vrata otvorena za sve koji su uporni, vredni i imaju želju da svoje znanje, veštine i stručnost upotrebe radi ostvarenja zajedničkog cilja, a time i ličnog zadovoljstva. Kako napominju, briga o zaposlenima i članovima njihovih porodica predstavlja strateški cilj kompanije i na njemu se insistira od samog osnivanja kompanije, a tako će biti i ubuduće.\nOd MiG na 20/10/2020 / AKTUELNO / Ostavite komentar


Nakon 28 godina, SDS izgubio većinu u skupštini Bijeljine - Istinito.com - Ne budi ovca!\nPočetna > BIH > Politika > SNSD PREUZIMA SEMBERIJU\n18. Juna 2020. Istinito964Leave a Comment on SNSD PREUZIMA SEMBERIJU\nU Bijeljini je danas je formirana nova većina u gradskom parlamentu koju su, nakon 28 godina vladavine Srpske demokratske stranke, preuzele Stranka demokratske Srpske Semberija (SDSS) i Savez nezavisnih socijaldemokrata, uz Socijalističku partiju, Demos, Socijalističku partiju Srpske (SPS) i Stranku demokratske akcije (SDA).\nNa čelo Skupštine grada Bijeljina danas je izabran Aleksandar Đurđević, dosadašnji šef Kluba odbornika SNSD-a, a na funkciju zamjenika gradonačelnika odbornici su izglasali Marka Mihajlovića, takođe iz SNSD-a.\nPrethodno su sa ovih funkcija razriješeni Slaviša Marković (PDP) i Predrag Jović (SDS).\nGradonačelnik Bijeljine Mićo Mićić, koji je i lider novoosnovane Stranke demokratske Srpske Semberija, izjavio je da je prekompozicijom vlasti napravljena široka koalicija i proširena skupštinska većina.\n– Naša osnovna zamisao bila je da proširenjem koalicije dobijemo podršku svih nivoa vlasti za sve projekte koje ćemo lakše realizovati, a za dobrobit svih naših građana, rekao je Mićić nakon smjene rukovodstva.\nNovoizabrani predsjednik Skupštine grada Aleksandar Đurđević rekao je da u narednih nekoliko mjeseci očekuje da svi građani shvate zašto je dobar politički dogovor između SNSD-a i Miće Mićića.\n– Očekujem da će shvatiti zašto je dobro da se išlo na jedinstvo u gradu Bijeljina i zašto je dobra sinergija lokalnog i republičkog nivoa, naveo je Đurđević.\nSmijenjeni predsjednik Skupštine grada Slaviša Marković rekao je novinarima da mu je drago što više neće biti na toj poziciji jer smatra da većinu sada čini ljudi koji su promijenili svoje političke partije, da to ne odslikava volju građna iz 2016. godine, te da njemu ne bi bila “čast da na čelu Skupštine sjedi još nekoliko mjeseci”.\nU Skupštini grada, koja broji 31 odbornika, u skupštinskoj većini sada djeluje 26 odbornika, a u opoziciji pet odbornika iz Partije demokratskog progresa (PDP).\nTagged bijeljina go sds istinito sds skupštinska većina snsd


Google Search omogućava lako nalaženje relevantnih informacija o COVID-19 u Srbiji | PC Press\nDok vakcina za COVID-19 ne bude pronađena, pravilno i pravovremeno informisanje i povećavanje kapaciteta testiranja jedan su od glavnih koraka kako bi se situacija pre nego kasnije vratila u normalu. Google Search sada sve poseduje linkove ka informacijama o pandemiji u svim zemljama sveta na jednom mestu.\nČim upišete “COVID-19” u pretraživač i kliknete na pretragu odmah se pojavi panel i ispred vas dva linka sa mogućnošću da kliknete na jedan gde su dodatne informacije i drugi sa ažuriranim podacima. Oba vas vode na sajt srpskog ministarstva zdravlja gde ćete te informacije dobiti.\nKada pogledate na meni sa leve strane, videćete da se nalazite na glavnoj strani koja stoji pod pregled. Ispod toga nalaze se posebni tabovi simptomi, prevencija i statistika. Svaki od njih vodi na predloge novinarskih članaka, ali i linkova ka sajtu ministastva zdravlja Srbije gde se nalaze relevantne informacije.\nU verziji za građane SAD, postoji i opcija da pretražuju najbliža mesta za testiranje, njih preko 2000 u 43 države. Google insistira na tome da sve što je objavljeno u vezi sa tim, direktno su informacije koje su preuzete od zvaničnih službi svake države.\nIzvor: Google Search\nTagovi: covid 19 korona, Google Search covid 19, korona virus, pretraga virus\n← Većina Amerikanaca deli svoje šifre sa rodbinom i prijateljima\nCrysis Remaster najavljen za PC, PS4, Xbox One, Switch →